qundao/data-zh-poetry huggingface dataset:
湖上夜归
作者：葛天民
朝代：宋
体裁：五言律诗

陌上红尘歇，湖中翠霭生。定钟山寺迥，新月夜船清。蛙乱鸣方急，鸥闲睡不惊。儿曹知我到，认得打门声。
湖上夜歸
作者：葛天民
朝代：宋

陌上紅塵歇，湖中翠靄生。
定鍾山寺迥，新月夜船清。
蛙亂鳴方急，鷗閑睡不驚。
兒曹知我到，認得打門聲。
湖上新秋
作者：葛天民
朝代：宋

十里荷風蓋盡傾，城中憶殺水邊清。
催詩末用西湖雨，且送新凉入帝城。
湖上新秋
作者：葛天民
朝代：宋
体裁：七言绝句

十里荷风盖尽倾，城中忆杀水边清。催诗末用西湖雨，且送新凉入帝城。
湖上觀柳偶記龍泉先生勾春柳一絲之句感而有述
作者：葛天民
朝代：宋

斷槎無葉又無枝，得似勾春柳一絲。
不是畫船棲泊處，白鷗飛下立多時。
湖上观柳偶记龙泉先生勾春柳一丝之句感而有述
作者：葛天民
朝代：宋
体裁：七言绝句

断槎无叶又无枝，得似勾春柳一丝。不是画船栖泊处，白鸥飞下立多时。
湖堤晚步
作者：葛天民
朝代：宋
体裁：五言律诗

照影怜寒水，关情奈夕阳。雪悭天欠冷，年近日添长。好句谁相寄，浮生各自忙。有身聊顿放，亡事可思量。
湖堤晚步
作者：葛天民
朝代：宋

照影憐寒水，關情奈夕陽。
雪慳天欠冷，年近日添長。
好句誰相寄，浮生各自忙。
有身聊頓放，亡事可思量。
湖村晚兴
作者：葛天民
朝代：宋

残霞伴孤鹜，远烧杂斜晖。
秋向诗中出，人从画裏归。
柳塘双桨急，茅舍一灯微。
小艇穿篱入，蒲蓬正拥扉。
湖村晚兴
作者：葛天民
朝代：宋

残霞伴孤鹜，远烧杂斜晖。秋向诗中出，人从画里归。柳塘双桨急，茅舍一灯微。小艇穿篱入，蒲蓬正拥扉。
湖村晚興
作者：葛天民
朝代：宋

殘霞伴孤鶩，遠燒雜斜暉。
秋向詩中出，人從畫裏歸。
柳塘雙槳急，茅舍一燈微。
小艇穿籬入，蒲蓬正擁扉。
澗泉招飲次日乃生朝
作者：葛天民
朝代：宋

平生南磵古遺民，初度招呼我輩人。
每聽謔談須絕倒，極知老氣政輪囷。
盃盤滿坐添燈火，兒女成行勸主賓。
但願吾儕似梅柳，年年相見一回新。
玩蝶
作者：葛天民
朝代：宋

粉翅來何許，春風卒未休。
衆芳皆舊識，微雨是新愁。
鬭舞圍牆角，貪香綴蘂頭。
與花俱不語，相可自風流。
玩蝶
作者：葛天民
朝代：宋

粉翅来何许，春风卒未休。众芳皆旧识，微雨是新愁。斗舞围墙角，贪香缀蕊头。与花俱不语，相可自风流。
玩蝶
作者：葛天民
朝代：宋

粉翅来何许，春风卒未休。
众芳皆旧识，微雨是新愁。
斗舞围墙角，贪香缀蘂头。
与花俱不语，相可自风流。
看山
作者：葛天民
朝代：宋

我本田夫作比丘，也知騎馬勝騎牛。
如今馬上看山色，不似騎牛得自由。
看山
作者：葛天民
朝代：宋
体裁：七言绝句

我本田夫作比丘，也知骑马胜骑牛。如今马上看山色，不似骑牛得自由。
睡少
作者：葛天民
朝代：宋
体裁：五言绝句

睡少秋难晓，吟多食愈贫。南柯无近阙，差尽梦中人。
睡少
作者：葛天民
朝代：宋

睡少秋難曉，吟多食愈貧。
南柯無近闕，差盡夢中人。
秋日西湖閑泛
作者：葛天民
朝代：宋

雨洗千峰曉，波涵萬頃秋。
菱花開古鏡，蓮葉度輕舟。
思遠人誰識，身閑世不收。
望中時得句，倚櫂雜吳謳。
秋日西湖闲泛
作者：葛天民
朝代：宋
体裁：五言律诗

雨洗千峰晓，波涵万顷秋。菱花开古镜，莲叶度轻舟。思远人谁识，身闲世不收。望中时得句，倚棹杂吴讴。
竹
作者：葛天民
朝代：宋

此君別後稍添丁，留得清風鎮戶庭。
老鬢不禁霜點綴，舊鄰多似樹凋零。
一竿带雪寒垂釣，數畝連苔晝掩扃。
此話有誰堪委似，幾回無語向青青。
竹
作者：葛天民
朝代：宋
体裁：七言律诗

此君别后稍添丁，留得清风镇户庭。老鬓不禁霜点缀，旧邻多似树凋零。一竿带雪寒垂钓，数亩连苔昼掩扃。此话有谁堪委似，几回无语向青青。
竺涧梅
作者：葛天民
朝代：宋
体裁：七言绝句

龙脊桥边鹤膝幽，一枝斜亚水横流。自从识破胡笳曲，吹彻黄昏不解愁。
竺澗梅
作者：葛天民
朝代：宋

龍脊橋邊鶴膝幽，一枝斜亞水橫流。
自從識破胡笳曲，吹徹黄昏不解愁。
答赵紫芝
作者：葛天民
朝代：宋
体裁：五言律诗

九月离东嘉，长安了岁华。未登杨子渡，先访葛翁家。天作今朝雪，灯开昨夜花。一杯能强饮，不必问丹砂。
答趙紫芝
作者：葛天民
朝代：宋

九月離東嘉，長安了歲華。
未登楊子渡，先訪葛翁家。
天作今朝雪，燈開昨夜花。
一杯能强飲，不必問丹砂。
简赵紫芝
作者：葛天民
朝代：宋
体裁：五言律诗

紫芝虽漫仕，五字已专城。清坐有仙骨，苦吟无宦情。囊因诗句重，分与酒杯轻。所好煎茶外，烧香过一生。
简道安
作者：葛天民
朝代：宋

相将除夜南风起，雁已声声向北飞。骤暖定知为雪骨，瘦年终不似冬肥。日来病可方开酒，节下春回稍减衣。正好伴公湖上去，孤山观里看梅归。
简道安
作者：葛天民
朝代：宋

相将除夜南风起，鴈已声声向北飞。
骤暖定知为雪骨，瘦年终不似冬肥。
日来病可方开酒，节下春回稍减衣。
正好伴公湖上去，孤山观裏看梅归。
簡趙紫芝
作者：葛天民
朝代：宋

紫芝雖漫仕，五字已專城。
清坐有仙骨，苦吟無宦情。
囊因詩句重，分與酒盃輕。
所好煎茶外，燒香過一生。
簡道安
作者：葛天民
朝代：宋

相將除夜南風起，鴈已聲聲向北飛。
驟暖定知爲雪骨，瘦年終不似冬肥。
日來病可方開酒，節下春回稍減衣。
正好伴公湖上去，孤山觀裏看梅歸。
絕句
作者：葛天民
朝代：宋

夜雨漲波高二尺，失却搗衣平正石。
天明水落石依然，老夫一夜空相憶。
绝句
作者：葛天民
朝代：宋
体裁：七言绝句

二十四友金谷宴，千三百里锦帆游。人间无此春风乐，乐极人间无此愁。
绝句
作者：葛天民
朝代：宋
体裁：七言绝句

夜雨涨波高二尺，失却捣衣平正石。天明水落石依然，老夫一夜空相忆。
聞杜鵑
作者：葛天民
朝代：宋

望帝知何苦，催歸不自禁。
竄身依樹密，啼血染花深。
細雨離人淚，遊絲蕩子心。
青山明月夜，老耳最知音。
聞鳩
作者：葛天民
朝代：宋

蟄動猶寒在，鳩鳴恰睡餘。
素傳鷹羽化，多占鵲巢居。
報我晴何用，憐渠拙自如。
年年偏感處，風急杏花初。
腊雪
作者：葛天民
朝代：宋

片片嘉平瑞，无声有耿光。来虽成顷刻，酿亦费商量。天阔花无赖，风休絮不狂。孤山林处士，魂在陇头香。
腊雪
作者：葛天民
朝代：宋

片片嘉平瑞，无声有耿光。
来虽成顷刻，酿亦费商量。
天阔花无頼，风休絮不狂。
孤山林处士，魂在陇头香。
臘雪
作者：葛天民
朝代：宋

片片嘉平瑞，無聲有耿光。
來雖成頃刻，釀亦費商量。
天闊花無頼，風休絮不狂。
孤山林處士，魂在隴頭香。
船子鈞灘
作者：葛天民
朝代：宋

澤國茫茫水接天，孰云無法與人傳。
見成風月難迴避，盡在華亭一釣船。
船子钧滩
作者：葛天民
朝代：宋

泽国茫茫水接天，孰云无法与人传。见成风月难回避，尽在华亭一钓船。
船子钧滩
作者：葛天民
朝代：宋

泽国茫茫水接天，孰云无法与人传。
见成风月难迴避，尽在华亭一钓船。
荷叶浦中
作者：葛天民
朝代：宋
体裁：七言律诗

急雨捎荷分外奇，珠玑狼籍锦纷披。下塘六月关心处，西塞扁舟入手时。却傍青芦深处宿，还思白石去年诗。平生浩荡烟波趣，月淡风微只自知。
荷葉浦中
作者：葛天民
朝代：宋

急雨捎荷分外奇，珠璣狼籍錦紛披。
下塘六月關心處，西塞扁舟入手時。
却傍青蘆深處宿，還思白石去年詩。
平生浩蕩煙波趣，月淡風微只自知。
蓬居咏枇杷
作者：葛天民
朝代：宋

早诵相如赋，知渠旧姓卢。
花香冰裏见，风味药中须。
细雨同梅熟，清声混乐呼。
山禽嗔老子，拍竹护金珠。
蓬居咏枇杷
作者：葛天民
朝代：宋

早诵相如赋，知渠旧姓卢。花香冰里见，风味药中须。细雨同梅熟，清声混乐呼。山禽嗔老子，拍竹护金珠。
蓬居詠枇杷
作者：葛天民
朝代：宋

早誦相如賦，知渠舊姓盧。
花香冰裏見，風味藥中須。
細雨同梅熟，清聲混樂呼。
山禽嗔老子，拍竹護金珠。
蝶
作者：葛天民
朝代：宋

黛拂双眉粉衬毫，翅烘晴日伴相遭。戏勾稚子从花远，恐惹游丝莫斗高。栩栩倏来仍易散，深深交舞为谁劳。吴王花草滕王笔，千载风流敌楚骚。
蝶
作者：葛天民
朝代：宋

黛拂双眉粉衬毫，翅烘晴日伴相遭。
戏勾穉子从花远，恐惹游丝莫斗高。
栩栩倏来仍易散，深深交舞为谁劳。
吴王花草滕王笔，千载风流敌楚骚。
蝶
作者：葛天民
朝代：宋

黛拂雙眉粉襯毫，翅烘晴日伴相遭。
戲勾穉子從花遠，恐惹遊絲莫鬭高。
栩栩倏來仍易散，深深交舞爲誰勞。
吳王花草滕王筆，千載風流敵楚騷。
西湖泛舟入灵隐山
作者：葛天民
朝代：宋

晴岚漠漠水溶溶，落叶遮船翠盖重。秋色尽为渔者占，山光多向道人浓。云连合抱前村树，涧绕飞来小朵峰。送罢夕阳迎素月，楼台高下自鸣钟。
西湖泛舟入灵隐山
作者：葛天民
朝代：宋

晴岚漠漠水溶溶，落叶遮船翠盖重。
秋色尽为渔者占，山光多向道人浓。
云连合抱前村树，磵绕飞来小朵峰。
送罢夕阳凶素月，楼台高下自鸣钟。
西湖泛舟入灵隠山
作者：葛天民
朝代：宋

晴岚漠漠水溶溶，落叶遮船翠盖重。
秋色尽为渔者占，山光多向道人浓。
云连合抱前村树，磵绕飞来小朵峰。
送罢夕阳迎素月，楼台高下自鸣钟。
西湖泛舟入靈隠山
作者：葛天民
朝代：宋

晴嵐漠漠水溶溶，落葉遮船翠蓋重。
秋色盡爲漁者占，山光多向道人濃。
雲連合抱前村樹，磵繞飛來小朵峰。
送罷夕陽迎素月，樓臺高下自鳴鍾。
訪端叔提幹
作者：葛天民
朝代：宋

月趁潮頭上，山隨柁尾行。
大江中夜滿，雙櫓半空鳴。
鴈冷來無幾，鷗清睡不成。
平生師友地，此夕最關情。
訪紫芝回與子舒集
作者：葛天民
朝代：宋

君參唐句法，親得浪仙衣。
薄宦因吟苦，高風與世違。
春寒留夜飲，月黑借燈歸。
共隠知何日，空山老蕨薇。
謝文思徐敬伯見訪
作者：葛天民
朝代：宋

半山徐敬伯，薄宦在中都。
柳舍偷閑到，村醪就近酤。
易添詩債負，難得醉工夫。
却羨漁樵叟，雖貧一事無。
访端叔提干
作者：葛天民
朝代：宋

月趁潮头上，山随柁尾行。大江中夜满，双橹半空鸣。雁冷来无几，鸥清睡不成。平生师友地，此夕最关情。
访端叔提干
作者：葛天民
朝代：宋

月趁潮头上，山随柁尾行。
大江中夜满，双橹半空鸣。
鴈冷来无几，鸥清睡不成。
平生师友地，此夕最关情。
访紫芝回与子舒集
作者：葛天民
朝代：宋

君参唐句法，亲得浪仙衣。薄宦因吟苦，高风与世违。春寒留夜饮，月黑借灯归。共隐知何日，空山老蕨薇。
访紫芝回与子舒集
作者：葛天民
朝代：宋

君参唐句法，亲得浪仙衣。
薄宦因吟苦，高风与世违。
春寒留夜饮，月黑借灯归。
共隠知何日，空山老蕨薇。
谢文思徐敬伯见访
作者：葛天民
朝代：宋
体裁：五言律诗

半山徐敬伯，薄宦在中都。柳舍偷闲到，村醪就近酤。易添诗债负，难得醉工夫。却羡渔樵叟，虽贫一事无。
贈眇目道人說相
作者：葛天民
朝代：宋

道人只具一隻眼，覿面全提格外機。
塵裏神仙誰做得，歸來試舉問麻衣。
赠眇目道人说相
作者：葛天民
朝代：宋

道人只具一只眼，觌面全提格外机。尘里神仙谁做得，归来试举问麻衣。
赠眇目道人说相
作者：葛天民
朝代：宋

道人只具一隻眼，觌面全提格外机。
尘裏神仙谁做得，归来试举问麻衣。
达磨渡芦像
作者：葛天民
朝代：宋

一言已出驷难追，赖得君王放过伊。杨子江心杭折苇，浪头何似问头危。
达磨渡芦像
作者：葛天民
朝代：宋

一言已出驷难追，頼得君王放过伊。
杨子江心杭折苇，浪头何似问头危。
迎燕
作者：葛天民
朝代：宋

咫尺春三月，寻常百姓家。为迎新燕入，不下旧帘遮。翅湿沾微雨，泥香带落花。巢成雏长大，相伴过年华。
迎燕
作者：葛天民
朝代：宋

咫尺春三月，寻常百姓家。
为迎新燕入，不下旧帘遮。
翅湿沾微雨，泥香带落花。
巢成鶵长大，相伴过年华。
迎燕
作者：葛天民
朝代：宋

咫尺春三月，尋常百姓家。
爲迎新燕入，不下舊簾遮。
翅濕沾微雨，泥香带落花。
巢成鶵長大，相伴過年華。
送刘僧善行
作者：葛天民
朝代：宋
体裁：七言绝句

西望群山碧入吴，故人一笠片云俱。东风不断村村柳，展尽阳关送客图。
送劉僧善行
作者：葛天民
朝代：宋

西望群山碧入吳，故人一笠片雲俱。
東風不斷村村柳，展盡陽關送客圖。
送薛予舒船官
作者：葛天民
朝代：宋

忆君江上去，船重载书多。
学乃从吾好，闲应喜客过。
熏风新绿树，明月旧沧波。
自古关情处，相思入咏歌。
送薛予舒船官
作者：葛天民
朝代：宋

忆君江上去，船重载书多。学乃从吾好，闲应喜客过。薰风新绿树，明月旧沧波。自古关情处，相思入咏歌。
送薛予舒船官
作者：葛天民
朝代：宋

憶君江上去，船重載書多。
學乃從吾好，閑應喜客過。
薰風新綠樹，明月舊滄波。
自古關情處，相思入詠歌。
送薛子舒
作者：葛天民
朝代：宋

南渡今何似，中流欲济船。虽凭人击楫，要若水行川。竹木如山积，桑田与海连。吴宫犹可问，白鸟暮推烟。海邑青龙镇，船官野鹤身。谁知贵公子，却是苦吟人。二陆多遗迹，三高属近邻。新篇因吊古，时寄葛天民。
送薛子舒·其一
作者：葛天民
朝代：宋
体裁：五言律诗

南渡今何似，中流欲济船。虽凭人击楫，要若水行川。竹木如山积，桑田与海连。吴宫犹可问，白鸟暮推烟。
送薛子舒·其一
作者：葛天民
朝代：宋

南渡今何似，中流欲濟船。
雖憑人擊楫，要若水行川。
竹木如山積，桑田與海連。
吳宮猶可問，白鳥暮推煙。
送薛子舒·其二
作者：葛天民
朝代：宋

海邑青龍鎮，船官野鶴身。
誰知貴公子，却是苦吟人。
二陸多遺迹，三高屬近鄰。
新篇因吊古，時寄葛天民。
送薛子舒·其二
作者：葛天民
朝代：宋
体裁：五言律诗

海邑青龙镇，船官野鹤身。谁知贵公子，却是苦吟人。二陆多遗迹，三高属近邻。新篇因吊古，时寄葛天民。
達磨渡蘆像
作者：葛天民
朝代：宋

一言已出駟難追，頼得君王放過伊。
楊子江心杭折葦，浪頭何似問頭危。
郊园避暑
作者：葛天民
朝代：宋
体裁：五言律诗

有暑犹当避，无忧可得忘。竹疏身共瘦，湖近意先凉。静胜宁须弈，幽酣不待觞。还同残梦乐，炙背负朝阳。
郊園避暑
作者：葛天民
朝代：宋

有暑猶當避，無憂可得忘。
竹疏身共瘦，湖近意先凉。
靜勝寧須弈，幽酣不待觴。
還同殘夢樂，炙背負朝陽。
酬画上人石湖春望
作者：葛天民
朝代：宋

荡荡春风草木香，茫茫泽国水云长。莺来占柳为歌院，蝶去寻花作醉乡。闲与物情聊品带，老于文字懒巡行。望中别有关情处，几度朝阳又夕阳。
酬画上人石湖春望
作者：葛天民
朝代：宋

荡荡春风草木香，茫茫泽国水云长。
鶑来占柳为歌院，蝶去寻花作醉乡。
闲与物情聊品带，老于文字懒巡行。
望中别有关情处，几度朝阳又夕阳。
酬畫上人石湖春望
作者：葛天民
朝代：宋

蕩蕩春風草木香，茫茫澤國水雲長。
鶑來占柳爲歌院，蝶去尋花作醉鄉。
閑與物情聊品带，老於文字懶巡行。
望中別有關情處，幾度朝陽又夕陽。
醉书酒肆
作者：葛天民
朝代：宋
体裁：七言绝句

碧床酒盎香拍浮，吴姬粉醉不识愁。黄金手挥博歌头，夜半春回杨柳楼。
醉書酒肆
作者：葛天民
朝代：宋

碧床酒盎香拍浮，吳姬粉醉不識愁。
黄金手揮博歌頭，夜半春回楊柳樓。
重訪白右
作者：葛天民
朝代：宋

長安唯白石，與我最相關。
每到難逢面，翻思懶下山。
欲歸愁路遠，小住待君還。
盡日看幽桂，無人似我閑。
重访白右
作者：葛天民
朝代：宋
体裁：五言律诗

长安唯白石，与我最相关。每到难逢面，翻思懒下山。欲归愁路远，小住待君还。尽日看幽桂，无人似我闲。
開井
作者：葛天民
朝代：宋

小圃新穿土，中藏一丈空。
山腰泉脈透，井口樹陰蒙。
澆藥先資用，煎茶已見功。
甘凉羞自薦，汲許四鄰同。
闻杜鹃
作者：葛天民
朝代：宋
体裁：五言律诗

望帝知何苦，催归不自禁。窜身依树密，啼血染花深。细雨离人泪，游丝荡子心。青山明月夜，老耳最知音。
闻鸠
作者：葛天民
朝代：宋

蛰动犹寒在，鸠鸣恰睡余。
素传鹰羽化，多占鹊巢居。
报我晴何用，怜渠拙自如。
年年偏感处，风急杏花初。
闻鸠
作者：葛天民
朝代：宋

蛰动犹寒在，鸠鸣恰睡馀。素传鹰羽化，多占鹊巢居。报我晴何用，怜渠拙自如。年年偏感处，风急杏花初。
雜詩
作者：葛天民
朝代：宋

下竺山前打一遭，丁寧門子看溪橋。
恐驚繞磵梅花落，莫遣行人語笑高。
雨中
作者：葛天民
朝代：宋
体裁：五言律诗

梅雨朝仍暮，莲塘夏似秋。水高侵树脚，屋漏滴人头。歇昼厨烟出，占晴础汗收。群山思会面，扶病一登楼。
雨中
作者：葛天民
朝代：宋

梅雨朝仍暮，蓮塘夏似秋。
水高侵樹脚，屋漏滴人頭。
歇晝厨烟出，占晴礎汗收。
群山思會面，扶病一登樓。
雨中独酌
作者：葛天民
朝代：宋

平生寡合虽竭斗，几曾自饮一杯酒。
不因风月与湖山，更为松篁与花柳。
今夕何夕风雨来，知侬渴肺生秋埃。
曲生三缄忽自荐，请为风雨聊一开。
老夫呼前呼未了，死生脱帽倾怀抱。
风雨横斜入坐中，宾主淋漓俱醉倒。
须臾风止雨亦休，主人送客凝双眸。
葛天无怀不可状，但觉两耳风飕飕。
匆匆便是中秋节，更与曲生潜地说。
此夜宁容着杂宾，一尊只办浇明月。
雨中独酌
作者：葛天民
朝代：宋

平生寡合虽竭斗，几曾自饮一杯酒。不因风月与湖山，更为松篁与花柳。今夕何夕风雨来，知侬渴肺生秋埃。曲生三缄忽自荐，请为风雨聊一开。老夫呼前呼未了，死生脱帽倾怀抱。风雨横斜入坐中，宾主淋漓俱醉倒。须臾风止雨亦休，主人送客凝双眸。葛天无怀不可状，但觉两耳风飕飕。匆匆便是中秋节，更与曲生潜地说。此夜宁容著杂宾，一尊只办浇明月。
雨中獨酌
作者：葛天民
朝代：宋

平生寡合雖竭斗，幾曾自飲一杯酒。
不因風月與湖山，更爲松篁與花柳。
今夕何夕風雨來，知儂渴肺生秋埃。
麴生三緘忽自薦，請爲風雨聊一開。
老夫呼前呼未了，死生脫帽傾懷抱。
風雨橫斜入坐中，賓主淋漓俱醉倒。
須臾風止雨亦休，主人送客凝雙眸。
葛天無懷不可狀，但覺兩耳風颼颼。
匆匆便是中秋節，更與麴生潜地說。
此夜寧容著雜賓，一尊只辦澆明月。
雨中郊外
作者：葛天民
朝代：宋

暖气先回宿草根，青青行可藉芳尊。
未须着意催花柳，且为干坤补烧痕。
雨中郊外
作者：葛天民
朝代：宋

暖气先回宿草根，青青行可藉芳尊。未须著意催花柳，且为乾坤补烧痕。
雨中郊外
作者：葛天民
朝代：宋

暖氣先回宿草根，青青行可藉芳尊。
未須著意催花柳，且爲乾坤補燒痕。
雪后
作者：葛天民
朝代：宋

雪中多日静，湖上少人游。秃树花为市，断槎鸥当舟。一杯残腊酒，万古夕阳愁。富贵非吾愿，葛天云正浮。冷蕊通幽信，孤山欠几遭。杯因寒更满，句到淡方高。雪滴晴檐雨，松翻夜壑涛。布衾虽似铁，犹念早趋朝。
雪后·其一
作者：葛天民
朝代：宋
体裁：五言律诗

雪中多日静，湖上少人游。秃树花为市，断槎鸥当舟。一杯残腊酒，万古夕阳愁。富贵非吾愿，葛天云正浮。
雪后·其二
作者：葛天民
朝代：宋
体裁：五言律诗

冷蕊通幽信，孤山欠几遭。杯因寒更满，句到淡方高。雪滴晴檐雨，松翻夜壑涛。布衾虽似铁，犹念早趋朝。
雪後·其一
作者：葛天民
朝代：宋

雪中多日靜，湖上少人遊。
禿樹花爲市，斷槎鷗當舟。
一杯殘臘酒，萬古夕陽愁。
富貴非吾願，葛天雲正浮。
雪後·其二
作者：葛天民
朝代：宋

冷蕊通幽信，孤山欠幾遭。
盃因寒更滿，句到淡方高。
雪滴晴簷雨，松翻夜壑濤。
布衾雖似鐵，猶念早趨朝。
題南翔寺
作者：葛天民
朝代：宋

南翔建自梁天監，白鶴不歸江自轉。
深禪空憶祖師齊，昔有老堪今有遠。
我趁江鷗訪遠公，遠公不有湖天晚。
七歲驅鳬有幾房，三百苾蒭無半面。
殿閣參差高入雲，一堂可著千僧飯。
古柏槎牙不記年，柯如屈鐵色蒼蘚。
古意偏關倦客懷，歸舟有句無人遣。
明日中流遇阿英，連宵細說南翔院。
少待崇蓮寶塔成，春風共看巢梁燕。
我欲婆娑借數椽，子當力學如吾願。
一任江花惱殺人，閒邊自數飛花片。
題謝耕道一犁春雨圖
作者：葛天民
朝代：宋

耿耿思田舍，攸攸倚釣竿。
一犁歌短闋，十口飯長安。
老覺驅馳倦，生知稼穡難。
畫圖詩卷在，留與後人看。
题南翔寺
作者：葛天民
朝代：宋

南翔建自梁天监，白鹤不归江自转。深禅空忆祖师齐，昔有老堪今有远。我趁江鸥访远公，远公不有湖天晚。七岁驱凫有几房，三百苾刍无半面。殿阁参差高入云，一堂可著千僧饭。古柏槎牙不记年，柯如屈铁色苍藓。古意偏关倦客怀，归舟有句无人遣。明日中流遇阿英，连宵细说南翔院。少待崇莲宝塔成，春风共看巢梁燕。我欲婆娑借数椽，子当力学如吾愿。一任江花恼杀人，閒边自数飞花片。
题南翔寺
作者：葛天民
朝代：宋

南翔建自梁天监，白鹤不归江自转。
深禅空忆祖师齐，昔有老堪今有远。
我趁江鸥访远公，远公不有湖天晚。
七岁驱鳬有几房，三百苾蒭无半面。
殿阁参差高入云，一堂可着千僧饭。
古柏槎牙不记年，柯如屈铁色苍藓。
古意偏关倦客怀，归舟有句无人遣。
明日中流遇阿英，连宵细说南翔院。
少待崇莲宝塔成，春风共看巢梁燕。
我欲婆娑借数椽，子当力学如吾愿。
一任江花恼杀人，閒边自数飞花片。
题谢耕道一犁春雨图
作者：葛天民
朝代：宋
体裁：五言律诗

耿耿思田舍，攸攸倚钓竿。一犁歌短阕，十口饭长安。老觉驱驰倦，生知稼穑难。画图诗卷在，留与后人看。
龍井
作者：葛天民
朝代：宋

龍護深潭草木昏，斷碑元祐典刑存。
蜀仙已去吳僧少，嶺上松篁亦斷魂。
龙井
作者：葛天民
朝代：宋

龙护深潭草木昏，断碑元佑典刑存。
蜀仙已去吴僧少，岭上松篁亦断魂。
龙井
作者：葛天民
朝代：宋

龙护深潭草木昏，断碑元祐典刑存。蜀仙已去吴僧少，岭上松篁亦断魂。
答陈抟
作者：葛守忠
朝代：宋
体裁：五言律诗

华岳三峰客，幽居不记年。烟霞为活计，云水作家缘。种药茅庭畔，栽松涧壑边。暂离仙洞去，可应帝王宣。
答陳摶
作者：葛守忠
朝代：宋

華嶽三峰客，幽居不記年。
煙霞爲活計，雲水作家緣。
種藥茅庭畔，栽松澗壑邊。
暫離仙洞去，可應帝王宣。
句
作者：葛宫
朝代：宋

翩翻燕子朱门静，狼藉梨花小院闲。西楼月上帘帘静，后苑花开院院香。
句·其一
作者：葛宫
朝代：宋

翩翻燕子朱门静，狼藉梨花小院闲。
句·其二
作者：葛宫
朝代：宋

西楼月上帘帘静，后苑花开院院香。
句·其一
作者：葛宮
朝代：宋

翩翻燕子朱門靜，狼藉梨花小院閑。
句·其二
作者：葛宮
朝代：宋

西樓月上簾簾靜，後苑花開院院香。
題三易備遺
作者：葛寅炎
朝代：宋

誰鑿混沌竅，龍馬出澄淵。
篤生羲文聖，立極先後天。
三三羑所演，兩兩山之連。
不假人安排，自有天渾全。
咸陽烈焰起，斯文獨不烟。
中更九師斸，慘於秦火然。
言湮道隨裂，爾來千餘年。
皇乎鉅宋興，奎聚五珠聯。
天子圖出地，復鍾二鉅賢。
門外儼立雪，窩中閑弄丸。
數加一倍法，書得七分傳。
文後不爲後，羲先不爲先。
嗚呼中天易，鎖簧透黄軒。
厥數則用六，是爲歸藏焉。
觀象歷可紀，聆鳳律相宣。
芸芸茁九地，終至碩果堅。
薛野鳦未乳，鼎湖龍已仙。
敦哉司徒氏，而把五教權。
滔滔祚其海，始達溜涓涓。
韜光夏臺出，撥亂南巢遷。
執中亦建中，道體無些偏。
義禮兩夾持，以此裕我昆。
姓別取諸子，世號遽以千。
甲庚至丁乙，天潢衍慶源。
不幸辛也虐，竟以甲子顛。
牝晨豔方煽，太白旗已竿。
衣寶炎炎裏，道器俱無存。
仁哉爾王子，獨抱祭器奔。
想偕此書抱，器完道亦完。
有客皓其馬，歸作周之藩。
俾食豫土毛，一髮千鈞綿。
不然之宋叟，胡此得坤乾。
我知蒼蒼者，寄道於不言。
孔也商之人，宋也商之孫。
茫茫宇宙闊，斯道萃一門。
粵從兩楹夢，寥寥絕韋編。
淺者膠於卜，深者痼於玄。
固哉房直日，誕矣雄入泉。
八工亮圖法，百賈莊肆錢。
皮毛太初歷，糟粕一行禪。
天窗兩呼吸，誰契希夷眠。
極根一動靜，誰悟溓翁圈。
邵程又塵土，河洛空奫漣。
翕固張之的，晦乃彰之根。
節彼雁南蕩，氣復合真元。
攢青華蓋卓，湛碧芙蕖妍。
石乳膩昏雨，玉紅絢朝暾。
孕此古心子，通身太極渾。
香如梅月嚥，朱浥花露研。
吉凶扣靈蔡，消長聽啼鵑。
寂慮那三畫，遊神這一環。
六十六十四，甲甲卦卦圓。
仰接先天後，俯超後天前。
中天此中興，亞康節伊川。
問君易何在，庭草翠無邊。
题三易备遗
作者：葛寅炎
朝代：宋

谁凿混沌窍，龙马出澄渊。
笃生羲文圣，立极先后天。
三三羑所演，两两山之连。
不假人安排，自有天浑全。
咸阳烈焰起，斯文独不烟。
中更九师斸，惨于秦火然。
言湮道随裂，尔来千余年。
皇乎鉅宋兴，奎聚五珠联。
天子图出地，復钟二鉅贤。
门外俨立雪，窝中闲弄丸。
数加一倍法，书得七分传。
文后不为后，羲先不为先。
呜呼中天易，锁簧透黄轩。
厥数则用六，是为归藏焉。
观象历可纪，聆凤律相宣。
芸芸茁九地，终至硕果坚。
薛野鳦未乳，鼎湖龙已仙。
敦哉司徒氏，而把五教权。
滔滔祚其海，始达溜涓涓。
韬光夏台出，拨乱南巢迁。
执中亦建中，道体无些偏。
义礼两夹持，以此裕我昆。
姓别取诸子，世号遽以千。
甲庚至丁乙，天潢衍庆源。
不幸辛也虐，竟以甲子颠。
牝晨艳方煽，太白旗已竿。
衣宝炎炎裏，道器俱无存。
仁哉尔王子，独抱祭器奔。
想偕此书抱，器完道亦完。
有客皓其马，归作周之藩。
俾食豫土毛，一髮千钧绵。
不然之宋叟，胡此得坤干。
我知苍苍者，寄道于不言。
孔也商之人，宋也商之孙。
茫茫宇宙阔，斯道萃一门。
粤从两楹梦，寥寥绝韦编。
浅者胶于卜，深者痼于玄。
固哉房直日，诞矣雄入泉。
八工亮图法，百贾庄肆钱。
皮毛太初历，糟粕一行禅。
天窗两呼吸，谁契希夷眠。
极根一动静，谁悟溓翁圈。
邵程又尘土，河洛空奫涟。
翕固张之的，晦乃彰之根。
节彼雁南荡，气復合真元。
攒青华盖卓，湛碧芙蕖妍。
石乳腻昏雨，玉红绚朝暾。
孕此古心子，通身太极浑。
香如梅月嚥，朱浥花露研。
吉凶扣灵蔡，消长听啼鹃。
寂虑那三画，游神这一环。
六十六十四，甲甲卦卦圆。
仰接先天后，俯超后天前。
中天此中兴，亚康节伊川。
问君易何在，庭草翠无边。
题三易备遗
作者：葛寅炎
朝代：宋

谁凿混沌窍，龙马出澄渊。笃生羲文圣，立极先后天。三三羑所演，两两山之连。不假人安排，自有天浑全。咸阳烈焰起，斯文独不烟。中更九师斸，惨于秦火然。言湮道随裂，尔来千馀年。皇乎钜宋兴，奎聚五珠联。天子图出地，复钟二钜贤。门外俨立雪，窝中闲弄丸。数加一倍法，书得七分传。文后不为后，羲先不为先。呜呼中天易，锁簧透黄轩。厥数则用六，是为归藏焉。观象历可纪，聆凤律相宣。芸芸茁九地，终至硕果坚。薛野鳦未乳，鼎湖龙已仙。敦哉司徒氏，而把五教权。滔滔祚其海，始达溜涓涓。韬光夏台出，拨乱南巢迁。执中亦建中，道体无些偏。义礼两夹持，以此裕我昆。姓别取诸子，世号遽以千。甲庚至丁乙，天潢衍庆源。不幸辛也虐，竟以甲子颠。牝晨艳方煽，太白旗已竿。衣宝炎炎里，道器俱无存。仁哉尔王子，独抱祭器奔。想偕此书抱，器完道亦完。有客皓其马，归作周之藩。俾食豫土毛，一发千钧绵。不然之宋叟，胡此得坤乾。我知苍苍者，寄道于不言。孔也商之人，宋也商之孙。茫茫宇宙阔，斯道萃一门。粤从两楹梦，寥寥绝韦编。浅者胶于卜，深者痼于玄。固哉房直日，诞矣雄入泉。八工亮图法，百贾庄肆钱。皮毛太初历，糟粕一行禅。天窗两呼吸，谁契希夷眠。极根一动静，谁悟溓翁圈。邵程又尘土，河洛空奫涟。翕固张之的，晦乃彰之根。节彼雁南荡，气复合真元。攒青华盖卓，湛碧芙蕖妍。石乳腻昏雨，玉红绚朝暾。孕此古心子，通身太极浑。香如梅月咽，朱浥花露研。吉凶扣灵蔡，消长听啼鹃。寂虑那三画，游神这一环。六十六十四，甲甲卦卦圆。仰接先天后，俯超后天前。中天此中兴，亚康节伊川。问君易何在，庭草翠无边。
冬夜宿演教院
作者：葛密
朝代：宋

槭槭严风夕，烟含蕙炷清。
灯和花裏艷，雨作雪时声。
旅梦回残角，吟怀绕废城。
寂然群动息，吾亦世纷平。
冬夜宿演教院
作者：葛密
朝代：宋

槭槭严风夕，烟含蕙炷清。灯生花里艳，雨作雪时声。旅梦回残角，吟怀绕废城。寂然群动息，吾亦世纷平。
冬夜宿演教院
作者：葛密
朝代：宋

槭槭嚴風夕，煙含蕙炷清。
燈和花裏艷，雨作雪時聲。
旅夢回殘角，吟懷繞廢城。
寂然群動息，吾亦世紛平。
句
作者：葛密
朝代：宋

色空了了空还执，体相如如相即非。山禽啼晓四时别，林薮战秋千里空。我悟惝来空世界，师知休去忘形骸。
句·其一
作者：葛密
朝代：宋

色空了了空还执，体相如如相即非。
句·其一
作者：葛密
朝代：宋

色空了了空還執，體相如如相即非。
句·其三
作者：葛密
朝代：宋

我悟惝来空世界，师知休去忘形骸。
句·其三
作者：葛密
朝代：宋

我悟戃來空世界，師知休去忘形骸。
句·其三
作者：葛密
朝代：宋

我悟戃来空世界，师知休去忘形骸。
句·其二
作者：葛密
朝代：宋

山禽啼晓四时别，林薮战秋千里空。
句·其二
作者：葛密
朝代：宋

山禽啼曉四時別，林藪戰秋千里空。
和李都官春日見寄
作者：葛密
朝代：宋

聞說年來絕世榮，更將高節傲時明。
詩腴偏得味中味，琴的靜彈聲外聲。
宴榭日長花影駐，春池風細水紋生。
相望空欲閒相見，彼此閑居懶送迎。
和李都官春日见寄
作者：葛密
朝代：宋
体裁：七言律诗

闻说年来绝世荣，更将高节傲时明。诗腴偏得味中味，琴的静弹声外声。宴榭日长花影驻，春池风细水纹生。相望空欲閒相见，彼此闲居懒送迎。
喜子书思登第
作者：葛密
朝代：宋

传家何用富金籝，教子何如只一经。
庆历科名今已继，更教来叶嗣前馨。
喜子书思登第
作者：葛密
朝代：宋

传家何用富金籯，教子何如只一经。庆历科名今已继，更教来叶嗣前馨。
喜子書思登第
作者：葛密
朝代：宋

傳家何用富金籝，教子何如只一經。
慶曆科名今已繼，更教來葉嗣前馨。
四并堂
作者：葛密
朝代：宋
体裁：七言绝句

华圃控弦秋习射，寒窗留烛夜钞书。良辰美景饶心事，观日相并乐起予。
四并堂
作者：葛密
朝代：宋

華圃控弦秋習射，寒窗留燭夜鈔書。
良辰美景饒心事，觀日相并樂起予。
壽凝院呈山主志師
作者：葛密
朝代：宋

一徑直巖隈，亭軒四面開。
濤頭轉山急，雨脚滿江來。
怪石生雲氣，修篁待鳳材。
他年白蓮社，應許繼宗雷。
寿凝院呈山主志师
作者：葛密
朝代：宋
体裁：五言律诗

一径直岩隈，亭轩四面开。涛头转山急，雨脚满江来。怪石生云气，修篁待凤材。他年白莲社，应许继宗雷。
讀道藏·其一
作者：葛密
朝代：宋

仙莖屢隕三危露，真館常開四照花。
鵲渚曉煙飛玉洞，琅池秋水接星槎。
讀道藏·其二
作者：葛密
朝代：宋

鍊成真氣發雙華，還向囊中秘玉霞。
咒水夜潭龍怖劍，弄雲秋嶺鶴看家。
读道藏
作者：葛密
朝代：宋

仙茎屡陨三危露，真馆常开四照花。鹊渚晓烟飞玉洞，琅池秋水接星槎。鍊成真气发双华，还向囊中秘玉霞。咒水夜潭龙怖剑，弄云秋岭鹤看家。
读道藏·其一
作者：葛密
朝代：宋
体裁：七言绝句

仙茎屡陨三危露，真馆常开四照花。鹊渚晓烟飞玉洞，琅池秋水接星槎。
读道藏·其二
作者：葛密
朝代：宋

炼成真气发双华，还向囊中秘玉霞。
咒水夜潭龙怖剑，弄云秋岭鹤看家。
读道藏·其二
作者：葛密
朝代：宋

鍊成真气发双华，还向囊中秘玉霞。咒水夜潭龙怖剑，弄云秋岭鹤看家。
贈蔡君謨赴漳南幕
作者：葛密
朝代：宋

藻思舊傳青管夢，哲科新試碧雞才。
乍依仲寶蓮花幕，更下溫郎玉鏡臺。
赠蔡君谟赴漳南幕
作者：葛密
朝代：宋
体裁：七言绝句

藻思旧传青管梦，哲科新试碧鸡才。乍依仲宝莲花幕，更下温郎玉镜台。
近造浮屠之悟空者睹君謨省主給事留題詩板列楣棟間粲然可誦因摭方袍之意成拙句以寄
作者：葛密
朝代：宋

昔年詩板著蓮宮，筆力雄豪墨彩豐。
不日三階平國政，山僧應待碧紗籠。
近造浮屠之悟空者睹君谟省主给事留题诗板列楣栋间粲然可诵因摭方袍之意成拙句以寄
作者：葛密
朝代：宋

昔年诗板着莲宫，笔力雄豪墨彩丰。
不日三阶平国政，山僧应待碧纱笼。
近造浮屠之悟空者睹君谟省主给事留题诗板列楣栋间粲然可诵因摭方袍之意成拙句以寄
作者：葛密
朝代：宋

昔年诗板著莲宫，笔力雄豪墨彩丰。不日三阶平国政，山僧应待碧纱笼。
咏黄石公
作者：葛庆龙
朝代：宋
体裁：七言绝句

挟书律重火犹光，天下严搜不敢藏。圯上老人无见者，一编亲写授张良。
游宝林寺
作者：葛庆龙
朝代：宋

坐如有待思依依，看竹回廊出寺迟。窅窅绿荫清寂处，半窗斜日两僧棋。
游宝林寺
作者：葛庆龙
朝代：宋

坐如有待思依依，看竹迴廊出寺迟。
窅窅绿荫清寂处，半窗斜日两僧棋。
筇杖
作者：葛庆龙
朝代：宋

白发慵巾短短衣，闲行斜倚小筇枝。自家弄影犹痴绝，只似初骑竹马时。
筇杖
作者：葛庆龙
朝代：宋

白髪慵巾短短衣，闲行斜倚小筇枝。
自家弄影犹痴绝，只似初骑竹马时。
谢理得惠书
作者：葛庆龙
朝代：宋
体裁：七言绝句

五朵飞来渍剡藤，重重响似水泠泠。不教落在红尘耳，读与青松白鹤听。
赠僧
作者：葛庆龙
朝代：宋
体裁：七言绝句

七轴莲经供茗瓢，一龛绣佛挂松寮。舶香亦带鱼龙气，自采枝头柏子烧。
题仙人洞并谢草堂方公所赠石匣
作者：葛庆龙
朝代：宋

多谢林僧亦好奇，新遗石匣我酬诗。鹤胎收却云封裹，付嘱山灵木客时。云长镇洞有时开，石匣终藏化鹤胎。千岁不须华表柱，飞鸣南向洞山来。
题仙人洞并谢草堂方公所赠石匣·其一
作者：葛庆龙
朝代：宋
体裁：七言绝句

多谢林僧亦好奇，新遗石匣我酬诗。鹤胎收却云封裹，付嘱山灵木客时。
题仙人洞并谢草堂方公所赠石匣·其二
作者：葛庆龙
朝代：宋
体裁：七言绝句

云长镇洞有时开，石匣终藏化鹤胎。千岁不须华表柱，飞鸣南向洞山来。
游寶林寺
作者：葛慶龍
朝代：宋

坐如有待思依依，看竹迴廊出寺遲。
窅窅綠蔭清寂處，半窗斜日兩僧棋。
筇杖
作者：葛慶龍
朝代：宋

白髪慵巾短短衣，閑行斜倚小筇枝。
自家弄影猶癡絕，只似初騎竹馬時。
詠黄石公
作者：葛慶龍
朝代：宋

挾書律重火猶光，天下嚴搜不敢藏。
圯上老人無見者，一編親寫授張良。
謝理得惠書
作者：葛慶龍
朝代：宋

五朵飛來漬剡藤，重重響似水泠泠。
不教落在紅塵耳，讀與青松白鶴聽。
贈僧
作者：葛慶龍
朝代：宋

七軸蓮經供茗瓢，一龕繡佛挂松寮。
舶香亦带魚龍氣，自采枝頭柏子燒。
題仙人洞并謝草堂方公所贈石匣·其一
作者：葛慶龍
朝代：宋

多謝林僧亦好奇，新遺石匣我酬詩。
鶴胎收却雲封裹，付囑山靈木客時。
題仙人洞并謝草堂方公所贈石匣·其二
作者：葛慶龍
朝代：宋

雲長鎮洞有時開，石匣終藏化鶴胎。
千歲不須華表柱，飛鳴南向洞山來。
句
作者：葛敏修
朝代：宋

一泻三百里，列为十八滩。从今益勉为忠义，一噎如何便废餐。章江来自西，贡水东其源。合流虎头下，共注鳖口村。
句·其一
作者：葛敏修
朝代：宋

一泻三百里，列为十八滩。
句·其一
作者：葛敏修
朝代：宋

一瀉三百里，列爲十八灘。
句·其三
作者：葛敏修
朝代：宋

章江來自西，貢水東其源。
合流虎頭下，共注鱉口村。
句·其三
作者：葛敏修
朝代：宋
体裁：句

章江来自西，贡水东其源。合流虎头下，共注鳖口村。
句·其二
作者：葛敏修
朝代：宋

从今益勉为忠义，一噎如何便废餐。
句·其二
作者：葛敏修
朝代：宋

從今益勉爲忠義，一噎如何便廢餐。
罗仙观
作者：葛敏修
朝代：宋
体裁：七言律诗

罗仙一去二百载，马迹飞桥今尚存。鹤驭不为缑氏岭，桃花空出武陵源。千年光景驰驹隙，三级波涛透禹门。欲见此翁论此事，夜深无梦入庄魂。
羅仙觀
作者：葛敏修
朝代：宋

羅仙一去二百載，馬跡飛橋今尚存。
鶴馭不爲緱氏嶺，桃花空出武陵源。
千年光景馳駒隙，三級波濤透禹門。
欲見此翁論此事，夜深無夢入莊魂。
題南華竹軒
作者：葛敏修
朝代：宋

不用山僧供帳迎，世間無此竹風清。
獨拳一手支頤卧，偷眼看雲生未生。
题南华竹轩
作者：葛敏修
朝代：宋
体裁：七言绝句

不用山僧供帐迎，世间无此竹风清。独拳一手支颐卧，偷眼看云生未生。
定山虎跑泉和韵
作者：葛敏求
朝代：宋

几年埋塞称筠根，虎识灵源为剖分。僻处旧应无客到，遗踪久不使人闻。细穿幽窦声投石，猛出层岩冷喷云。赖有贤侯精鉴在，图经补缉得完文。
定山虎跑泉和韵
作者：葛敏求
朝代：宋

几年埋塞称筠根，虎识灵源为剖分。
僻处旧应无客到，遗踪久不使人闻。
细穿幽窦声投石，猛出层岩冷喷云。
頼有贤侯精鉴在，图经补缉得完文。
定山虎跑泉和韵
作者：葛敏求
朝代：宋

幾年埋塞稱筠根，虎識靈源爲剖分。
僻處舊應無客到，遺蹤久不使人聞。
細穿幽竇聲投石，猛出層巖冷噴雲。
頼有賢侯精鑒在，圖經補緝得完文。
喜子勝仲登第
作者：葛書思
朝代：宋

廣場筆陣數千人，喜汝穿楊箭鏃親。
慶緒綿長時幸會，文科興復事還新。
昔年繼榜熙寧歲，今偶同科紹聖春。
從此莫教書種斷，孫曾應復值昌辰。
宿廣福寺
作者：葛書思
朝代：宋

我非山中人，暫借山中宿。
靈風散微陰，片月出喬木。
蕙帳棲夕香，古井汲寒淥。
名緇多夙契，延坐同茗粥。
況與靜者俱，繕性久已熟。
清詞麗陶謝，玄談幹身毒。
所愧形跡拘，無由寄高躅。
鐘聲殷江島，露氣靄林麓。
良遇愜素懷，徘徊至天旭。
宿悟空院
作者：葛書思
朝代：宋

高枕僧房夜漏深，經窗俄見月華侵。
抗塵走俗成何事，問道參禪徒在心。
智鏡直須真裏照，機鋒莫向句中尋。
悟空不見悟空者，漫對寒燈擁鼻吟。
飛雲頂
作者：葛某
朝代：宋

飛雲頂上閣闌干，夜半南溟出玉盤。
捲起水簾三百尺，松風吹度鐵橋寒。
中秋月集句
作者：葛次仲
朝代：宋

玉露中秋夜，亭亭月正圆。一霄当皎洁，万象共澄鲜。送别高台上，添愁野帐前。无因驻清景，歌舞入明年。凉夜清秋半，常娥照玉轮。九霄微有露，万里正无尘。气射繁星灭，明翻宿鸟频。寥寥天地内，风景一时新。
中秋月集句·其一
作者：葛次仲
朝代：宋

玉露中秋夜，亭亭月正圆。
一霄当皎洁，万象共澄解。
送别高台上，添愁野帐前。
无因驻清景，歌舞入明年。
中秋月集句·其一
作者：葛次仲
朝代：宋

玉露中秋夜，亭亭月正圆。一霄当皎洁，万象共澄鲜。送别高台上，添愁野帐前。无因驻清景，歌舞入明年。
中秋月集句·其一
作者：葛次仲
朝代：宋

玉露中秋夜，亭亭月正圓。
一霄當皎潔，萬象共澄解。
送別高臺上，添愁野帳前。
無因駐清景，歌舞入明年。
中秋月集句·其二
作者：葛次仲
朝代：宋

凉夜清秋半，常娥照玉輪。
九霄微有露，萬里正無塵。
氣射繁星滅，明翻宿鳥頻。
寥寥天地內，風景一時新。
中秋月集句·其二
作者：葛次仲
朝代：宋
体裁：五言律诗

凉夜清秋半，常娥照玉轮。九霄微有露，万里正无尘。气射繁星灭，明翻宿鸟频。寥寥天地内，风景一时新。
句
作者：葛次仲
朝代：宋

榮枯不經意。
句
作者：葛次仲
朝代：宋

荣枯不经意。
崑山慧聚寺集句
作者：葛次仲
朝代：宋

全吳臨巨溟，青山天一隅。
靜境林麓好，勝槩凌方壺。
泓泓野泉潔，曖曖烟谷虛。
攀雲造禪扃，躋險築幽居。
道人刺猛虎，復來薙榛蕪。
咄嗟檀施開，以有此屋廬。
側疊萬古石，功就豈斯須。
磥砢成廣殿，鬼工不可圖。
有窮者孟郊，過此亦躊躇。
賦詩留巖屏，詞律響瓊琚。
我訪岑寂境，幸與高士俱。
時升翠微上，凉閣對紅蕖。
岸幘偃東齋，果藥雜紛敷。
上方風景清，華敞綽有餘。
高窗瞰遠郊，萬壑明晴初。
賞愛未能去，頳霞照桑榆。
老僧道機熟，閑持貝葉書。
秉心識本源，高談出有無。
茗酌待幽客，頓令煩抱舒。
儒道雖異門，意合不爲殊。
抖擻垢穢衣，惟有牟尼珠。
餘生願休止，投策謝歸塗。
昆山慧聚寺集句
作者：葛次仲
朝代：宋

全吴临巨溟，青山天一隅。静境林麓好，胜槩凌方壶。泓泓野泉洁，暧暧烟谷虚。攀云造禅扃，跻险筑幽居。道人刺猛虎，复来薙榛芜。咄嗟檀施开，以有此屋庐。侧叠万古石，功就岂斯须。磥砢成广殿，鬼工不可图。有穷者孟郊，过此亦踌躇。赋诗留岩屏，词律响琼琚。我访岑寂境，幸与高士俱。时升翠微上，凉阁对红蕖。岸帻偃东斋，果药杂纷敷。上方风景清，华敞绰有馀。高窗瞰远郊，万壑明晴初。赏爱未能去，赪霞照桑榆。老僧道机熟，闲持贝叶书。秉心识本源，高谈出有无。茗酌待幽客，顿令烦抱舒。儒道虽异门，意合不为殊。抖擞垢秽衣，惟有牟尼珠。馀生愿休止，投策谢归涂。
昆山慧聚寺集句
作者：葛次仲
朝代：宋

全吴临巨溟，青山天一隅。
静境林麓好，胜槩凌方壶。
泓泓野泉洁，暧暧烟谷虚。
攀云造禅扃，跻险筑幽居。
道人刺猛虎，復来薙榛芜。
咄嗟檀施开，以有此屋庐。
侧迭万古石，功就岂斯须。
磥砢成广殿，鬼工不可图。
有穷者孟郊，过此亦踌躇。
赋诗留岩屏，词律响琼琚。
我访岑寂境，幸与高士俱。
时升翠微上，凉阁对红蕖。
岸帻偃东斋，果药杂纷敷。
上方风景清，华敞绰有余。
高窗瞰远郊，万壑明晴初。
赏爱未能去，頳霞照桑榆。
老僧道机熟，闲持贝叶书。
秉心识本源，高谈出有无。
茗酌待幽客，顿令烦抱舒。
儒道虽异门，意合不为殊。
抖擞垢秽衣，惟有牟尼珠。
余生愿休止，投策谢归涂。
詩一首
作者：葛次仲
朝代：宋

萬里清江萬里天，一村桑柘一村烟。
漁翁醉睡又醒睡，高唱夕陽孤島邊。
诗一首
作者：葛次仲
朝代：宋
体裁：七言绝句

万里清江万里天，一村桑柘一村烟。渔翁醉睡又醒睡，高唱夕阳孤岛边。
中兴寺琼翠阁次乔梦符韵
作者：葛洪
朝代：宋
体裁：五言律诗

兰若凭高处，风虚阁自凉。川林输望迥，日月对闲长。洒落幽人暇，奔驰俗累忙。何时足生理，卜筑并山阳。
中興寺瓊翠閣次喬夢符韵
作者：葛洪
朝代：宋

蘭若憑高處，風虛閣自涼。
川林輸望迥，日月對閑長。
洒落幽人暇，奔馳俗累忙。
何時足生理，卜築並山陽。
涵碧亭
作者：葛洪
朝代：宋

雨歇留蒸湿，明来得翳凉。双嬉鱼欲动，万个竹添长。景到烦诗答，叹多厄日忙。兹游端胜绝，不是学高阳。
涵碧亭
作者：葛洪
朝代：宋

雨歇留蒸湿，明来得翳凉。双嬉鱼欲动，万个竹添长。景到烦诗答，欢多厄日忙。兹游端胜绝，不是学高阳。
涵碧亭
作者：葛洪
朝代：宋

雨歇留蒸湿，明来得翳凉。
双嬉鱼欲动，万箇竹添长。
景到烦诗答，欢多厄日忙。
兹游端胜绝，不是学高阳。
涵碧亭
作者：葛洪
朝代：宋

雨歇留蒸濕，明來得翳凉。
雙嬉魚欲動，萬箇竹添長。
景到煩詩答，歡多厄日忙。
茲遊端勝絕，不是學高陽。
游天宫寺
作者：葛洪
朝代：宋

昔日经游处，如今意已荒。
知君曾命驾，为恨失褰裳。
境好因人胜，诗看着脚忙。
会须重定约，暇日共相徉。
游天宫寺
作者：葛洪
朝代：宋
体裁：五言律诗

昔日经游处，如今意已荒。知君曾命驾，为恨失褰裳。境好因人胜，诗看著脚忙。会须重定约，暇日共相徉。
游天宮寺
作者：葛洪
朝代：宋

昔日經遊處，如今意已荒。
知君曾命駕，爲恨失褰裳。
境好因人勝，詩看著脚忙。
會須重定約，暇日共相徉。
癸丑腊大暖志之
作者：葛洪
朝代：宋

岁晏风裂肉，今乃顿和柔。玄冥在休许，而使威令收。阴冰澌已泮，礎柱汗交流。敝扇出故箧，老体捐轻裘。细人幸煦燠，君子深噍啁。天地有正气，来往无停辀。春蚕而冬敖，夏假而秋揫。此修或云舛，厥证良不瘳。念昔有名相，死人遗道周。睠焉不敢忽，顾逮一喘牛。彼诚知所职，岂伊调燮羞。嗟予寡所恃，隔绝明与幽。罪戾不自省，胡为忧人臧。
癸丑腊大暖志之
作者：葛洪
朝代：宋

岁晏风裂肉，今乃顿和柔。玄冥在何许，而使威令收。阴冰澌已泮，础柱汗交流。敝扇出故箧，老体捐轻裘。细人幸煦燠，君子深噍啁。天地有正气，来往无停辀。春蚕而冬敖，夏假而秋揫。此候或云舛，厥證良不瘳。念昔有名相，死人遗道周。眷焉不敢忽，顾逮一喘牛。彼诚知所职，岂伊调燮羞。嗟予寡所恃，隔绝明与幽。罪戾不自省，胡为忧人忧。
癸丑腊大暖志之
作者：葛洪
朝代：宋

岁晏风裂肉，今乃顿和柔。
玄冥在何许，而使威令收。
阴冰澌已泮，础柱汗交流。
敝扇出故箧，老体捐轻裘。
细人幸煦燠，君子深噍啁。
天地有正气，来往无停辀。
春蚕而冬敖，夏假而秋揫。
此候或云舛，厥证良不瘳。
念昔有名相，死人遗道周。
睠焉不敢忽，顾逮一喘牛。
彼诚知所职，岂伊调燮羞。
嗟予寡所恃，隔绝明与幽。
罪戾不自省，胡为忧人忧。
癸丑臘大暖誌之
作者：葛洪
朝代：宋

歲晏風裂肉，今乃頓和柔。
玄冥在何許，而使威令收。
陰冰澌已泮，礎柱汗交流。
敝扇出故篋，老體捐輕裘。
細人幸煦燠，君子深噍啁。
天地有正氣，來往無停輈。
春蠶而冬敖，夏假而秋揫。
此候或云舛，厥證良不瘳。
念昔有名相，死人遺道周。
睠焉不敢忽，顧逮一喘牛。
彼誠知所職，豈伊調燮羞。
嗟予寡所恃，隔絕明與幽。
罪戾不自省，胡爲憂人憂。
和运使学士浣花亭
作者：葛琳
朝代：宋

井络西南区，成都号佳丽。锦城十里外，景物居然异。傍萦浣花溪，中开布金地。杜宅岿遗址，任祠载经祀。自昔岁一游，有亭久摧废。将期汎舟会，先此留旌骑。弗基矧肯构，后人莫予嗣。冠盖或戾止，风雨亡所庇。我公至之初，行乐徇人意。柅车集宾组，幕天陈燕器。苟弗谋高明，胡为革媮敝。鸠工度材用，奢俭求中制。举从县官给，下靡秋毫费。巍然大厦成，甚于折枝易。藩条息偃暇，时律清和际。落成及休辰，夙驾忻重诣。群嬉逐使毂，杂处同蚕市。栋宇美可观，席筵陈有次。芳樽既罢撤，綵舲爰登憩。夹岸布缇帟，中流喧鼓吹。溯沿烟霭间，禽鸟共翔戏。都人与士女，叠足连帷被。弄珠疑汉曲，浮觞均洛禊。晻晻日将暮，熙熙众皆醉。恍入武陵源，却返尘寰世。自是毕遨赏，始复专民事。农耕士就学，商贩工居肆。蜀邦生齿繁，衣食良艰匮。三时急耕播，寸壤无遗弃。兹焉俾暇逸，所以慰勤瘁。上赖天子心，慎重坤维寄。既择迩臣德，来秉诸侯瑞。且命太史贤，出揽清澄辔。第务广教育，孜孜布仁惠。匪图极聚敛，规规奉邦计。和气斯涵濡，群生皆茂遂。乃跻富寿域，共乐升平治。不才备属僚，罔补公家利。荫宇幸焉依，雅声惭善继。愿比召南篇，永歌棠蔽芾。
和运使学士浣花亭
作者：葛琳
朝代：宋

井络西南区，成都号佳丽。
锦城十里外，景物居然异。
傍萦浣花溪，中开布金地。
杜宅岿遗址，任祠载经祀。
自昔岁一游，有亭久摧废。
将期泛舟会，先此留旌骑。
弗基矧肯构，后人莫予嗣。
冠盖或戾止，风雨亡所庇。
我公至之初，行乐徇人意。
柅车集宾组，幕天陈燕器。
苟弗谋高明，胡为革偷敝。
鸠工度材用，奢俭求中制。
举从县官给，下靡秋毫费。
巍然大厦成，甚于折枝易。
藩条息偃暇，时律清和际。
落成及休辰，夙驾忻重诣。
羣嬉逐使毂，杂处同蚕市。
栋宇美可观，席筵陈有次。
芳樽既罢撤，綵舲爰登憩。
夹岸布缇帟，中流喧鼓吹。
泝沿烟霭间，禽鸟共翔戏。
都人与士女，迭足连帷被。
弄珠疑汉曲，浮觞均洛禊。
晻晻日将暮，熙熙众皆醉。
怳入武陵源，却返尘寰世。
自是毕遨赏，始復专民事。
农耕士就学，商贩工居肆。
蜀邦生齿繁，衣食良囏匮。
三时急耕播，寸壤无遗弃。
兹焉俾暇逸，所以慰勤瘁。
上頼天子心，慎重坤维寄。
既择迩臣德，来秉诸侯瑞。
且命太史贤，出揽清澄辔。
第务广教育，孜孜布仁惠。
匪图极聚敛，规规奉邦计。
和气斯涵濡，羣生皆茂遂。
乃跻富寿域，共乐升平治。
不才备属僚，罔补公家利。
荫宇幸焉依，雅声惭善继。
愿比召南篇，永歌棠蔽芾。
和運使學士浣花亭
作者：葛琳
朝代：宋

井絡西南區，成都號佳麗。
錦城十里外，景物居然異。
傍縈浣花溪，中開布金地。
杜宅巋遺址，任祠載經祀。
自昔歲一遊，有亭久摧廢。
將期汎舟會，先此留旌騎。
弗基矧肯構，後人莫予嗣。
冠蓋或戾止，風雨亡所庇。
我公至之初，行樂徇人意。
柅車集賓組，幕天陳燕器。
苟弗謀高明，胡爲革媮敝。
鳩工度材用，奢儉求中制。
舉從縣官給，下靡秋毫費。
巍然大厦成，甚于折枝易。
藩條息偃暇，時律清和際。
落成及休辰，夙駕忻重詣。
羣嬉逐使轂，雜處同蠶市。
棟宇美可觀，席筵陳有次。
芳樽既罷撤，綵舲爰登憩。
夾岸布緹帟，中流喧鼓吹。
泝沿烟靄間，禽鳥共翔戲。
都人與士女，疊足連帷被。
弄珠疑漢曲，浮觴均洛禊。
晻晻日將暮，熙熙衆皆醉。
怳入武陵源，却返塵寰世。
自是畢遨賞，始復專民事。
農耕士就學，商販工居肆。
蜀邦生齒繁，衣食良囏匱。
三時急耕播，寸壤無遺棄。
茲焉俾暇逸，所以慰勤瘁。
上頼天子心，慎重坤維寄。
既擇邇臣德，來秉諸侯瑞。
且命太史賢，出攬清澄轡。
第務廣教育，孜孜布仁惠。
匪圖極聚斂，規規奉邦計。
和氣斯涵濡，羣生皆茂遂。
乃躋富壽域，共樂升平治。
不才備屬僚，罔補公家利。
廕宇幸焉依，雅聲慙善繼。
願比召南篇，永歌棠蔽芾。
唐明皇游月宫
作者：葛秋崖
朝代：宋
体裁：七言绝句

秦汉求仙事已非，等閒却遇月中妃。如何不觅长生药，只记霓裳一曲归。
唐明皇遊月宮
作者：葛秋崖
朝代：宋

秦漢求仙事已非，等閒却遇月中妃。
如何不覓長生藥，只記霓裳一曲歸。
故公子家
作者：葛秋崖
朝代：宋

繡戶朱欄柳樹春，外間不識內間貧。
白頭園子無支給，自種盆花賣與人。
故公子家
作者：葛秋崖
朝代：宋
体裁：七言绝句

绣户朱栏柳树春，外间不识内间贫。白头园子无支给，自种盆花卖与人。
絕句
作者：葛秋崖
朝代：宋

二十四友金谷宴，千三百里錦帆遊。
人間無此春風樂，樂極人間無此愁。
不寐
作者：葛立方
朝代：宋

年來百念如灰冷，何物關心攪睡眠。
奠枕不容安丙夜，乘軺端復類丁年。
曲中誰辨齁齁趣，夢裏難成栩栩然。
只恐睡蛇鈎已盡，髦蠻難到曲屏邊。
不寐
作者：葛立方
朝代：宋

年来百念如灰冷，何物关心搅睡眠。奠枕不容安丙夜，乘轺端复类丁年。曲中谁辨齁齁趣，梦裹难成栩栩然。只恐睡蛇钩已尽，髦蛮难到曲屏边。
不寐
作者：葛立方
朝代：宋

年来百念如灰冷，何物关心搅睡眠。奠枕不容安丙夜，乘轺端复类丁年。曲中谁辨齁齁趣，梦里难成栩栩然。只恐睡蛇钩已尽，髦蛮难到曲屏边。
不寐
作者：葛立方
朝代：宋

年来百念如灰冷，何物关心搅睡眠。
奠枕不容安丙夜，乘轺端復类丁年。
曲中谁辨齁齁趣，梦裏难成栩栩然。
只恐睡蛇鈎已尽，髦蛮难到曲屏边。
不飲
作者：葛立方
朝代：宋

蒲團藜杖屋三間，世故真成觸與蠻。
但有雲山供送目，儻無尊酒亦開顔。
吳宮雪紵鶴翎散，歷社風荷象鼻彎。
老子何曾持入夢，百年鼎鼎鬢毛班。
不饮
作者：葛立方
朝代：宋
体裁：七言律诗

蒲团藜杖屋三间，世故真成触与蛮。但有云山供送目，傥无尊酒亦开颜。吴宫雪纻鹤翎散，历社风荷象鼻弯。老子何曾持入梦，百年鼎鼎鬓毛班。
不饮
作者：葛立方
朝代：宋

蒲团藜杖屋三间，世故真成触与蛮。但有云山供送目，沈无尊酒亦开颜。吴宫雪伫鹤翎散，历社风荷象鼻弯。老子何曾持入梦，百年鼎鼎鬓毛班。
丐祠将离云间崔申之以诗为别次韵
作者：葛立方
朝代：宋
体裁：七言律诗

荆兰戏綵关情切，朱墨为官与愿违。夜鹤帐空周子去，秋鲈风动季鹰归。忍看妙句金声振，行阻清谈木屑飞。引领吴兴何许是，碧云深处暮山微。
丐祠将离云间崔申之以诗为别次韵
作者：葛立方
朝代：宋

荆兰戏采关情切，朱墨为官与愿违。夜鹤帐空周子去，秋鲈风动季鹰归。忍看妙句金声振，行阻清谈木屑飞。引领吴兴何许是，碧云深处暮山微。
丐祠將離雲間崔申之以詩爲別次韵
作者：葛立方
朝代：宋

荆蘭戲綵關情切，朱墨爲官與願違。
夜鶴帳空周子去，秋鱸風動季鷹歸。
忍看妙句金聲振，行阻清談木屑飛。
引領吳興何許是，碧雲深處暮山微。
为章道祖作颇及葛藤·华藏庵
作者：葛立方
朝代：宋
体裁：七言律诗

鲜健庞翁今罢参，柱杖挂壁云迷庵。开花聊幻仙七七，逗机更说禅三三。未办浮丘招挹袖，且邀弥勒与同龛。庵中认得华严界，何用宗风谈北南。
为章道祖作颇及葛藤·沧浪亭
作者：葛立方
朝代：宋

沧浪亭下水连溪，影倒虚檐凤翅齐。
白小牵风动晨镜，碧圆着雨响秋鼙。
鱼舟点点依苹渚，雁齿依依跨柳堤。
旧日沧浪元不变，何妨居士为全提。
为章道祖作颇及葛藤·沧浪亭
作者：葛立方
朝代：宋

沧浪亭下水连溪，影倒虚檐凤翅齐。白小牵风动晨镜，碧圆著雨响秋鼙。鱼舟点点依蘋渚，雁齿依依跨柳堤。旧日沧浪元不变，何妨居士为全提。
为章道祖作颇及葛藤·缀景亭
作者：葛立方
朝代：宋

烟溪云巘映朱扉，声色丛中入定时。十万丈夫森铁甲，三千宫女醉瑶池。累累珠帐露滋颗，点点金衣霜著枝。心境消融无一物，景从何得缀为谁。
为章道祖作颇及葛藤·缀景亭
作者：葛立方
朝代：宋

烟溪云巘映朱扉，声色丛中入定时。
十万丈夫森铁甲，三千宫女醉瑶池。
纍纍珠帐露滋颗，点点金衣霜着枝。
心境消融无一物，景从何得缀为谁。
为章道祖作颇及葛藤·踊山閤
作者：葛立方
朝代：宋

横空复閤面嵯峨，影堕前溪瑟瑟波。九坂端疑筑梁第，二山应恐负夸娥。凌云北固俗尘远，采菊东篱真意多。会取祖师端的意，此间万象正森罗。
为章道祖作颇及葛藤·踊山閤
作者：葛立方
朝代：宋

横空复閤面嵯峩，影堕前溪瑟瑟波。
九坂端疑筑梁第，二山应恐负夸娥。
凌云北固俗尘远，采菊东篱真意多。
会取祖师端的意，此间万象正森罗。
为章道祖作颇及葛藤·锦熏閤
作者：葛立方
朝代：宋

窈窕轩窗小閤深，种花卜得半晴阴。
眼根忽堕锦绣谷，鼻观如游薝卜林。
莫问花枝有开落，须知法性勿来今。
色香尘裏回光照，只这凡心是佛心。
为章道祖作颇及葛藤·锦薰閤
作者：葛立方
朝代：宋

窈窕轩窗小閤深，种花卜得半晴阴。眼根忽堕锦绣谷，鼻观如游薝卜林。莫问花枝有开落，须知法性勿来今。色香尘里回光照，只这凡心是佛心。
为章道祖颇及葛藤·华藏庵
作者：葛立方
朝代：宋

鲜健庞翁今罢参，拄杖挂壁云迷庵。开花聊幻仙七七，逗机更说禅三三。未办浮丘招挹袖，且邀弥勒与同龛。庵中认得华严界，何用宗风谈北南。
为章道祖颇及葛藤·缀景亭
作者：葛立方
朝代：宋

烟溪云巘映朱扉，声色丛中入定时。
十万丈夫森铁甲，三千宫女醉瑶池。
累累珠帐露滋颗，点点金衣霜着枝。
心境消融无一物，景从何得缀为谁。
为章道祖颇及葛藤·踊山阁
作者：葛立方
朝代：宋

横空复阖面嵯峨，影堕前溪瑟瑟波。
九坂端疑筑梁第，二山应恐负夸娥。
凌云北固俗尘远，采菊东篱真意多。
会取祖师端的意，此间万象正森罗。
九效 其九 鸣穷
作者：葛立方
朝代：宋

吾有车兮山之阿，吾有舟兮江之沚。任重兮致远，欲行兮谁止。车欲行兮山路槎牙，舟欲行兮底著平沙。吾不能移王屋之山兮，通褒斜之阪。此舟车兮，孰推孰挽。将狶膏棘轴而强挽兮，畏颡泚兮力疲。将编蒲结草而强挽兮，惮褰裳而汩其泥。欲行石兮乘流，吾当求之梓人之与阳侯。
九效 其二 慈宁
作者：葛立方
朝代：宋

天龙兮负图，地龟兮负书。后皇兮纯孝格天，台衮兮秘画无前。薜荔兮出之水中，芙蓉兮搴之木末。碧玉上兮烟霄远，彤霞烂兮秋水阔。重翟兮顺动，长御兮启引。交鼓兮縆瑟，箫钟兮瑶簨。御玉衣兮珠步摇，赭黄奉觞兮臣妾入朝。建中天子兮百伪纷错，我宋中兴兮天返长乐。四海为养兮子职供，千秋万岁兮慈宁宫。
九效·君臣
作者：葛立方
朝代：宋

虎啸兮风生，龙举兮云从。弹角兮应角，鼓宫兮应宫。有熊兮重华，风合兮皋繇。世卓兮眇眇，矩矱兮可寻。申椒兮杜蘅，揭车兮留夷。捋芽兮撷条，芳菲暮兮满堂。梓人兮善工，籙赤兮重昌。
九效·君臣
作者：葛立方
朝代：宋
体裁：骚

虎啸兮风生，龙举兮云从。弹角兮应角，鼓宫兮应宫。有熊兮重华，风后兮皋繇。世卓兮眇眇，矩矱兮可寻。申椒兮杜蘅，揭车兮留夷。捋芽兮撷条，芳菲菲兮满堂。梓人兮善工，赤箓兮重昌。
九效·君臣
作者：葛立方
朝代：宋

虎嘯兮風生，龍舉兮雲從。
彈角兮應角，鼓宮兮應宮。
有熊兮重華，風后兮皋繇。
世卓兮眇眇，矩矱兮可尋。
申椒兮杜蘅，揭車兮留夷。
捋芽兮擷條，芳菲菲兮滿堂。
梓人兮善工，赤籙兮重昌。
九效·天运
作者：葛立方
朝代：宋
体裁：骚

阴阳寒暑兮运无积，天之成岁兮顾岂一日。羲和敲日兮声作玻璃，桂魄迎宵兮忽挂之。流沙兮扬土，檐涔涔兮又夜雨。严霜苦寒兮万木不花，叶底兮俄茁其芽。星鸟星火兮四时有令，惨舒阊阖兮斟酌斗柄。三百六旬兮岁功始成，细人蠢蠢兮又岂知夫天运。
九效·天运
作者：葛立方
朝代：宋

阴阳寒暑兮运无积，天之成岁兮顾岂一日。羲和敲日兮声作玻璃，桂魄迎宵兮忽挂之。流沙兮扬土，檐涔涔兮又夜雨。严霜苦寒兮万木不花，叶底兮俄茁其芽。星鸟星火兮四时有令，惨舒阊阖兮斟酌斗柄。三百六旬兮岁功始成，细人蠢蠢兮又岂知夫天运。天龙兮负图，地龟兮负书。后皇兮纯孝格天，台衮兮秘画无前。薜荔兮出之水中，芙蓉兮搴之木末。碧玉上兮烟霄远，彤霞烂兮秋水阔。重翟兮顺动，长御兮启引。交鼓兮縆瑟，箫钟兮瑶簨。御玉衣兮珠步摇，赭黄奉觞兮臣妾入朝。建中天子兮百伪纷错，我宋中兴兮天返长乐。四海为养兮子职供，千秋万岁兮慈宁宫。珠丘峨峨兮苍梧远，弓剑杳隔兮九土魂断。边声起兮春草深，木铎无声兮岁月换。上天悔祸兮诱天骄，黄肠素绋兮归路迢迢。抚榇循题兮愁雾重，江河倾泪兮雷霆声恸。行妥灵兮金粟堆，白杨萧萧兮风送哀。匰主兮肖貌，穆将愉兮清庙。对越兮在天，永蒸尝兮千万年。坚木兮不可为圈，鍊铁兮不可为钩。圈不成兮何箕之得，钩不成兮何鱼之求。委吴以筦籥兮复越，事狄以皮币兮兴周。故曰拯乱兮不如图治，锐进兮不如观势。以弱为强兮以予为取，边廷无犬吠兮息旗与鼓。破纽绝络兮民不支，不了兰藏兮举世无医。病在腠兮废汤熨，未至血脉兮乃施针石。布指于位兮息至不知，阴阳倒置兮寒凉逆施。内实兮饵之桂附，中乾兮反投消以蠹。天生卢扁兮授术上池，跻民寿兮至期颐。虎啸兮风生，龙举兮云从。弹角兮应角，鼓宫兮应宫。有熊兮重华，风后兮皋繇。世卓兮眇眇，矩矱兮可寻。申椒兮杜蘅，揭车兮留夷。捋芽兮撷条，芳菲菲兮满堂。梓人兮善工，赤箓兮重昌。苗芃芃兮防莠，桂郁郁兮防蠹。欲苗实兮桂荣，必莠除兮蠹去。吾有少陵之镵兮莠必耨，吾有尉佗之器兮蠹将奚逃。发嘉颖兮昆崙，缭樛枝兮招摇。粒米狼戾兮乐复乐，长涂炎日兮又庇之以垂天之幄。岁曶曶其欲颓兮，久栖身于幽仄。虑脩名之不立兮，聊广遂于前画。搴玉英以自脩兮，结荣茝以佩之。服芰制而荷衣兮，又饰之以江蓠。望阆风之板桐兮，弱水瀰以见隔。造旬始而觐清都兮，求仙梯而未得。沐咸池兮，晞发阳阿。凿井耕田兮，姑击壤以歌。吾有车兮山之阿，吾有舟兮江之沚。任重兮致远，欲行兮谁止。车欲行兮山路槎牙，舟欲行兮底著平沙。吾不能移王屋之山兮，通褒斜之阪。此舟车兮，孰推孰挽。将狶膏棘轴而强挽兮，畏颡泚兮力疲。将编蒲结草而强挽兮，惮褰裳而汩其泥。欲行石兮乘流，吾当求之梓人之与阳侯。
九效·强弱
作者：葛立方
朝代：宋

坚木兮不可为圈，练铁兮不可为钩。圈不成兮箕之得，钩不成兮何鱼之求。委吴以莞{上生下龠}兮复越，事狄以皮币兮兴周。故曰拯乱兮不如图治，锐进兮不如观势。以弱为强兮以予为取，边廷无犬吠兮息旗与鼓。
九效·慈宁
作者：葛立方
朝代：宋

天龙兮负图，地龟兮负书。后皇兮纯孝格天，台衮兮祠画无前。薜荔兮出之水中，芙蓉兮搴之木末。碧玉上兮烟霄远，彤霞烂兮秋水阔。重翟兮顺动，长御兮启引。交鼓兮緪瑟，箫锺兮瑶簨。御玉衣兮珠步摇，赭黄奉觞兮臣妾入朝。建中天子兮百伪纷错，我宋中兴兮天返长乐。四海为养兮子职供，千秋万岁兮慈宁宫。
九效·慈宁
作者：葛立方
朝代：宋

天龙兮负图，地龟兮负书。
后皇兮纯孝格天，台衮兮秘画无前。
薜荔兮出之水中，芙蓉兮搴之木末。
碧玉上兮烟霄远，彤霞烂兮秋水阔。
重翟兮顺动，长御兮启引。
交鼓兮緪瑟，箫钟兮瑶簨。
御玉衣兮珠步摇，赭黄奉觞兮臣妾入朝。
建中天子兮百僞纷错，我宋中兴兮天返长乐。
四海为养兮子职供，千秋万岁兮慈宁宫。
九效·慈寧
作者：葛立方
朝代：宋

天龍兮負圖，地龜兮負書。
后皇兮純孝格天，台衮兮祕畫無前。
薜荔兮出之水中，芙蓉兮搴之木末。
碧玉上兮煙霄遠，彤霞爛兮秋水闊。
重翟兮順動，長御兮啟引。
交鼓兮緪瑟，簫鍾兮瑤簨。
御玉衣兮珠步摇，赭黄奉觴兮臣妾入朝。
建中天子兮百僞紛錯，我宋中興兮天返長樂。
四海爲養兮子職供，千秋萬歲兮慈寧宮。
九效·永固
作者：葛立方
朝代：宋
体裁：骚

珠丘峨峨兮苍梧远，弓剑杳隔兮九土魂断。边声起兮春草深，木铎无声兮岁月换。上天悔祸兮诱天骄，黄肠素绋兮归路迢迢。抚榇循题兮愁雾重，江河倾泪兮雷霆声恸。行妥灵兮金粟堆，白杨萧萧兮风送哀。匰主兮肖貌，穆将愉兮清庙。对越兮在天，永蒸尝兮千万年。
九效·鳴窮
作者：葛立方
朝代：宋

吾有車兮山之阿，吾有舟兮江之沚。
任重兮致遠，欲行兮誰止。
車欲行兮山路槎牙，舟欲行兮底著平沙。
吾不能移王屋之山兮，通褒斜之阪。
此舟車兮，孰推孰挽。
將狶膏棘軸而强挽兮，畏顙泚兮力疲。
將編蒲結草而强挽兮，憚褰裳而汩其泥。
欲行石兮乘流，吾當求之梓人之與陽侯。
九效·鸣穷
作者：葛立方
朝代：宋

吾有车兮山之阿，吾有舟兮江之沚。任重兮致远，欲行兮谁止。车欲行兮山路槎牙，舟欲行兮底着平沙。吾不能移王屋之山兮，通褒斜之孤。此舟车兮，孰推孰挽。将狶膏棘轴而强挽兮，畏颡泚兮力疲。将编蒲结草而强挽兮，惮褰裳而汩其泥。欲行石兮乘流，吾当求之梓人之与阳侯。
九效·鸣穷
作者：葛立方
朝代：宋

吾有车兮山之阿，吾有舟兮江之沚。
任重兮致远，欲行兮谁止。
车欲行兮山路槎牙，舟欲行兮底着平沙。
吾不能移王屋之山兮，通褒斜之阪。
此舟车兮，孰推孰挽。
将狶膏棘轴而强挽兮，畏颡泚兮力疲。
将编蒲结草而强挽兮，惮褰裳而汩其泥。
欲行石兮乘流，吾当求之梓人之与阳侯。
九日庆善示诗次韵
作者：葛立方
朝代：宋
体裁：五言律诗

眼明逢九日，习气自多生。官冷有闲趣，花开无世情。玄嚣何许是，素浐第存名。百岁风狂似，东篱且掇英。
九日庆善示诗次韵
作者：葛立方
朝代：宋

眼明逢九日，习气自多生。官冷有闲趣，花开无世情。玄嚣何许是，素滻第存名。百岁风狂似，东篱且掇英。
九日慶善示詩次韵
作者：葛立方
朝代：宋

眼明逢九日，習氣自多生。
官冷有閑趣，花開無世情。
玄囂何許是，素滻第存名。
百歲風狂似，東籬且掇英。
二老堂
作者：葛立方
朝代：宋

去家才隔水一股，二老堂成三百弓。鴒原暮下沙水暖，雁行夜落霜天空。竹根酌酒不妨醉，花萼斲诗如许工。坐久与关筇竹杖，出门人指两仙翁。
二老堂
作者：葛立方
朝代：宋

去家才隔水一股，二老堂成三百弓。鸰原暮下沙水暖，雁行夜落霜天空。竹根酌酒不妨醉，花萼斲诗如许工。坐久与关筇竹杖，出门人指两仙翁。
二老堂
作者：葛立方
朝代：宋

去家纔隔水一股，二老堂成三百弓。
鴒原暮下沙水暖，雁行夜落霜天空。
竹根酌酒不妨醉，花萼斵詩如許工。
坐久與關笻竹杖，出門人指兩仙翁。
二老堂
作者：葛立方
朝代：宋

去家纔隔水一股，二老堂成三百弓。
鸰原暮下沙水暖，雁行夜落霜天空。
竹根酌酒不妨醉，花萼斵诗如许工。
坐久与关笻竹杖，出门人指两仙翁。
余居吳興汎金溪上暇日率同志拏小舟載魚鼈蝦蟹命五比丘誦寶勝佛名若十二因緣法作梵唄捨之溪中坐間有請作詩以紀一時事者余輒爲書云
作者：葛立方
朝代：宋

漁師竟日漁，水族作斤賣。
小捐使鬼兄，大載獲鱗介。
鯤鯨未易羅，所得亦殊態。
青蛙盡公私，朱鮪兼小大。
霜鱸尚貫針，土負或黏塊。
輪囷積文螺，郭索走蒼蟹。
溼沫相煦濡，自分煮薑芥。
豈知惻隠人，規作江湖貸。
因呼小青翰，放留舞澎湃。
趺坐延黑衣，號佛指清瀨。
經翻流水篇，梵起魚山唄。
傾盆带寒藻，圉圉看于邁。
驚疑或依蒲，喜躍或生喝。
快若鷹辭韝，歡如囚破械。
定非校人池，恐是餘不派。
願汝藉佛力，永脫鉤網債。
口腹聊爾耳，香餌莫渠愛。
余居吴兴汎金溪上暇日率同志拿小舟载鱼鳖虾蟹命五比丘诵宝胜佛名若十二因缘法作梵呗舍之溪中坐间有请作诗以纪一时事者余辄为书云
作者：葛立方
朝代：宋

渔师竟日渔，水族作斤卖。小捐使鬼兄，大载获鳞介。鲲鲸未易罗，所得亦殊态。青蛙尽公私，朱鲔兼小大。霜鲈尚贯针，土负或黏块。轮囷积文螺，郭索走苍蟹。湿沫相煦濡，自分煮姜芥。岂知恻隐人，规作江湖贷。因呼小青翰，放留舞澎湃。趺坐延黑衣，号佛指清濑。经翻流水篇，梵起鱼山呗。倾盆带寒藻，圉圉看于迈。惊疑或依蒲，喜跃或生喝。快若鹰辞韝，欢如囚破械。定非校人池，恐是馀不派。愿汝藉佛力，永脱钩网债。口腹聊尔耳，香饵莫渠爱。
余居吴兴泛金溪上暇日率同志拏小舟载鱼鼈虾蟹命五比丘诵宝胜佛名若十二因缘法作梵呗舍之溪中坐间有请作诗以纪一时事者余辄为书云
作者：葛立方
朝代：宋

渔师竟日渔，水族作斤卖。
小捐使鬼兄，大载获鳞介。
鲲鲸未易罗，所得亦殊态。
青蛙尽公私，朱鲔兼小大。
霜鲈尚贯针，土负或黏块。
轮囷积文螺，郭索走苍蟹。
湿沫相煦濡，自分煮姜芥。
岂知恻隠人，规作江湖贷。
因呼小青翰，放留舞澎湃。
趺坐延黑衣，号佛指清濑。
经翻流水篇，梵起鱼山呗。
倾盆带寒藻，圉圉看于迈。
惊疑或依蒲，喜跃或生喝。
快若鹰辞鞴，欢如囚破械。
定非校人池，恐是余不派。
愿汝藉佛力，永脱钩网债。
口腹聊尔耳，香饵莫渠爱。
余赴官宫庠与道祖通判久聚乍散每有怀想作诗五十韵道二十余年出处寄呈
作者：葛立方
朝代：宋

初拜清扬日，菰城荻始芽。
家声璜出渭，骏气马生洼。
博识该三箧，宏才记五车。
高明挈日月，文彩炫云霞。
结友方倾盖，连姻復附葭。
凤軿银烛映，鸾扇綵云遮。
去作南阳别，俄成泽国赊。
浚都先玉辔，濉水会仙槎。
我止邗沟第，君归霅水涯。
枌关方弛檐，毳幕忽鸣笳。
茂苑依城堞，菁山隠谽谺。
林峦迷雾豹，鼓吹只池蛙。
宇宙焦先室，庖厨蔡樽茄。
旋闻翦蛇豕，却共注鱼虾。
经笥精蓝肄，辞锋试席夸。
棘闱排胜阵，枫殿趁朝赮。
联籍攀丹桂，连名拟墨緺。
枕溪同择胜，筑室共崇窊。
许迈通悬溜，何君住若耶。
奇礓争磊砢，嘉卉斗纷葩。
风入黄芦浦，烟横白鹭沙。
鹢舟行棹短，蚁酒酌尊污。
觅句文词竞，枰棋笑语譁。
山深陪杖屦，林僻预瓜茶。
歌放卑王豹，琴闲鄙瓠巴。
朝游趁奔鹿，暮宴起栖鸦。
溪上方霏屑，山阴遽及瓜。
殿诃纷候吏，罄折拥晨衙。
踊跃良朋贺，睢盱野老呀。
铜章轻掷置，银绂嗣荣加。
还与牛同皁，宁嗟凤在笯。
归来齐靖节，隠去类祁嘉。
鸩堇功名会，膏粱释梵家。
果因流菜叶，倏尔认桃花。
杜口伤鸣雁，持钩出睡蛇。
少多临济棒，生死秘魔叉。
蔬食期羹芋，蓬心正倚麻。
一朝牵吏鞅，琐质滥京华。
宫邸便清佚，官曹惧过差。
学无裨稚騃，儒或变淫奢。
仰德劳心膂，陈情费齿牙。
幸蒙鱼网细，数寄雁行斜。
凝望千岩阻，何因两桨拏。
身修谁琢切，诗病孰疵瑕。
缩地今无费，移山第觅夸。
愿怜鱼蓄榭，莫惜马频檛。
骥尾终期附，牛鸣幸不遐。
清标如会觌，羁旅失悲嗟。
悃愊烦青镂，凄凉倦绛纱。
聊须哦短句，缄印锦溪砂。
余赴官宫庠与道祖通判久聚乍散每有怀想作诗五十韵道二十馀年出处寄呈
作者：葛立方
朝代：宋

初拜清扬日，菰城荻始芽。家声璜出渭，骏气马生洼。博识该三箧，宏才记五车。高明挈日月，文彩炫云霞。结友方倾盖，连姻复附葭。凤軿银烛映，鸾扇綵云遮。去作南阳别，俄成泽国赊。浚都先玉辔，濉水会仙槎。我止邗沟第，君归霅水涯。枌关方弛檐，毳幕忽鸣笳。茂苑依城堞，菁山隐谽谺。林峦迷雾豹，鼓吹只池蛙。宇宙焦先室，庖厨蔡樽茄。旋闻剪蛇豕，却共注鱼虾。经笥精蓝肄，辞锋试席誇。棘闱排胜阵，枫殿趁朝霞。联籍攀丹桂，连名拟墨緺。枕溪同择胜，筑室共崇窊。许迈通悬霤，何君住若耶。奇礓争磊砢，嘉卉斗纷葩。风入黄芦浦，烟横白鹭沙。鹢舟行棹短，蚁酒酌尊污。觅句文词竞，枰棋笑语哗。山深陪杖屦，林僻预瓜茶。歌放卑王豹，琴闲鄙瓠巴。朝游趁奔鹿，暮宴起栖鸦。溪上方霏屑，山阴遽及瓜。殿诃纷候吏，罄折拥晨衙。踊跃良朋贺，睢盱野老呀。铜章轻掷置，银绂嗣荣加。还与牛同皂，宁嗟凤在笯。归来齐靖节，隐去类祁嘉。鸩堇功名会，膏粱释梵家。果因流菜叶，倏尔认桃花。杜口伤鸣雁，持钩出睡蛇。少多临济棒，生死秘魔叉。蔬食期羹芋，蓬心正倚麻。一朝牵吏鞅，琐质滥京华。宫邸便清佚，官曹惧过差。学无裨稚騃，儒或变淫奢。仰德劳心膂，陈情费齿牙。幸蒙鱼网细，数寄雁行斜。凝望千岩阻，何因两桨拿。身脩谁琢切，诗病孰疵瑕。缩地今无费，移山第觅夸。愿怜鱼蓄榭，莫惜马频檛。骥尾终期附，牛鸣幸不遐。清标如会觌，羁旅失悲嗟。悃愊烦青镂，凄凉倦绛纱。聊须哦短句，缄印锦溪砂。
余赴官宮庠與道祖通判久聚乍散每有懷想作詩五十韵道二十餘年出處寄呈
作者：葛立方
朝代：宋

初拜清揚日，菰城荻始芽。
家聲璜出渭，駿氣馬生洼。
博識該三篋，宏才記五車。
高明挈日月，文彩炫雲霞。
結友方傾蓋，連姻復附葭。
鳳軿銀燭映，鸞扇綵雲遮。
去作南陽別，俄成澤國賒。
浚都先玉轡，濉水會仙槎。
我止邗溝第，君歸霅水涯。
枌關方弛檐，毳幕忽鳴笳。
茂苑依城堞，菁山隠谽谺。
林巒迷霧豹，鼓吹只池蛙。
宇宙焦先室，庖厨蔡樽茄。
旋聞翦蛇豕，却共注魚蝦。
經笥精藍肄，辭鋒試席誇。
棘闈排勝陣，楓殿趁朝赮。
聯籍攀丹桂，連名擬墨緺。
枕溪同擇勝，築室共崇窊。
許邁通懸霤，何君住若耶。
奇礓爭磊砢，嘉卉鬭紛葩。
風入黄蘆浦，煙橫白鷺沙。
鷁舟行櫂短，蟻酒酌尊污。
覓句文詞競，枰棋笑語譁。
山深陪杖屨，林僻預瓜茶。
歌放卑王豹，琴閑鄙瓠巴。
朝遊趁奔鹿，暮宴起棲鴉。
溪上方霏屑，山陰遽及瓜。
殿訶紛候吏，罄折擁晨衙。
踴躍良朋賀，睢盱野老呀。
銅章輕擲置，銀紱嗣榮加。
還與牛同皁，寧嗟鳳在笯。
歸來齊靖節，隠去類祁嘉。
鴆堇功名會，膏粱釋梵家。
果因流菜葉，倏爾認桃花。
杜口傷鳴雁，持鉤出睡蛇。
少多臨濟棒，生死秘魔叉。
蔬食期羹芋，蓬心正倚麻。
一朝牽吏鞅，瑣質濫京華。
宮邸便清佚，官曹懼過差。
學無裨稚騃，儒或變淫奢。
仰德勞心膂，陳情費齒牙。
幸蒙魚網細，數寄雁行斜。
凝望千巖阻，何因兩槳拏。
身脩誰琢切，詩病孰疵瑕。
縮地今無費，移山第覓夸。
願憐魚蓄榭，莫惜馬頻檛。
驥尾終期附，牛鳴幸不遐。
清標如會覿，羈旅失悲嗟。
悃愊煩青鏤，淒涼倦絳紗。
聊須哦短句，緘印錦谿砂。
入壽昌縣界
作者：葛立方
朝代：宋

一躡壽昌境，山深溪水蒼。
編柴作籬落，囊石當橋梁。
野店炊煙接，官塗松吹長。
石田能幾稜，底用穀人忙。
入寿昌县界
作者：葛立方
朝代：宋
体裁：五言律诗

一蹑寿昌境，山深溪水苍。编柴作篱落，囊石当桥梁。野店炊烟接，官涂松吹长。石田能几棱，底用谷人忙。
八月二十日与馆中同舍游西湖作
作者：葛立方
朝代：宋

匏系坐蜗舍，秋光只檐楹。悬知西湖佳，颇困官事婴。今日复何日，綵舟天外横。木落山骨露，千螺倒澄瀛。神仙勿浪求，玉京仍五城。系舟孤山脚，曳杖聊意行。三贤已仙去，丹青俨南荣。由来作诗苦，鼎峙太瘦生。碑板摘奇艳，银钩出金声。湖山久寂寥，谁能作斯人。跨马绿杨堤，左右临无地。鞭影堕清泚，乌帽入苍翠。老龙拿半空，九里作青吹。闻声类击竹，心与景相值。许由厌瓢鸣，渠未领真意。下马冷泉亭，懿此丹壑幽。泓澄粲玉砾，半亩如泼油。岩岰起三板，轰雷溅涛头。向来澄止面，怒沫喧山丘。莫作动静观，止性元不流。天竺古浮屠，孤云一鸟径。去天真尺五，峻步欲乘兴。石壁半空立，略彴引危嶝。山底禽衔花，石罅僧入定。请从三昧起，林外有疏磬。不障庾公尘，那有刘舆腻。堂堂七丈夫，草木一臭味。跻攀亦云足，赏适兴犹未。却呼三翼舟，击汰舞绡翠。苇蒲纷已扫，奁鉴瑩新剂。持此寿诸公，空缸一沉醉。
八月二十日与馆中同舍游西湖作
作者：葛立方
朝代：宋

匏系坐蜗舍，秋光只檐楹。悬知西湖佳，颇困官事婴。今日复何日，采舟天外横。木落山骨露，千螺倒澄瀛。神仙勿浪求，玉京仍五城。
八月二十日与馆中同舍游西湖作
作者：葛立方
朝代：宋

跨马绿杨堤，左右临无地。
鞭影堕清泚，乌帽入花翠。
老龙拿半空，九里作青吹。
闻声类击竹，心与景相值。
许由厌瓢鸣，渠未领真意。
八月二十日与馆中同舍游西湖作·其一
作者：葛立方
朝代：宋

匏系坐蜗舍，秋光只檐楹。悬知西湖佳，颇困官事婴。今日复何日，綵舟天外横。木落山骨露，千螺倒澄瀛。神仙勿浪求，玉京仍五城。
八月二十日与馆中同舍游西湖作·其一
作者：葛立方
朝代：宋

匏繫坐蜗舍，秋光只檐楹。
悬知西湖佳，颇困官事婴。
今日復何日，綵舟天外横。
木落山骨露，千螺倒澄瀛。
神仙勿浪求，玉京仍五城。
八月二十日与馆中同舍游西湖作·其三
作者：葛立方
朝代：宋

跨马绿杨堤，左右临无地。
鞭影堕清泚，乌帽入苍翠。
老龙拏半空，九里作青吹。
闻声类击竹，心与景相值。
许由厌瓢鸣，渠未领真意。
八月二十日与馆中同舍游西湖作·其三
作者：葛立方
朝代：宋

跨马绿杨堤，左右临无地。鞭影堕清泚，乌帽入苍翠。老龙拿半空，九里作青吹。闻声类击竹，心与景相值。许由厌瓢鸣，渠未领真意。
八月二十日与馆中同舍游西湖作·其二
作者：葛立方
朝代：宋

系舟孤山脚，曳杖聊意行。三贤已仙去，丹青俨南荣。由来作诗苦，鼎峙太瘦生。碑板摘奇艳，银钩出金声。湖山久寂寥，谁能作斯人。
八月二十日与馆中同舍游西湖作·其二
作者：葛立方
朝代：宋

繫舟孤山脚，曳杖聊意行。
三贤已仙去，丹青俨南荣。
由来作诗苦，鼎峙太瘦生。
碑板摘奇艳，银鈎出金声。
湖山久寂寥，谁能作斯人。
八月二十日与馆中同舍游西湖作·其五
作者：葛立方
朝代：宋
体裁：古风

天竺古浮屠，孤云一鸟径。去天真尺五，峻步欲乘兴。石壁半空立，略彴引危嶝。山底禽衔花，石罅僧入定。请从三昧起，林外有疏磬。
八月二十日与馆中同舍游西湖作·其六
作者：葛立方
朝代：宋

不障庾公尘，那有刘舆腻。堂堂七丈夫，草木一臭味。跻攀亦云足，赏适兴犹未。却呼三翼舟，击汰舞绡翠。苇蒲纷已扫，奁鉴瑩新剂。持此寿诸公，空缸一沉醉。
八月二十日与馆中同舍游西湖作·其六
作者：葛立方
朝代：宋
体裁：古风

不障庾公尘，那有刘舆腻。堂堂七丈夫，草木一臭味。跻攀亦云足，赏适兴犹未。却呼三翼舟，击汰舞绡翠。苇蒲纷已扫，奁鉴莹新剂。持此寿诸公，空缸一沉醉。
八月二十日与馆中同舍游西湖作·其六
作者：葛立方
朝代：宋

不障庾公尘，那有刘舆腻。
堂堂七丈夫，草木一臭味。
跻攀亦云足，赏适兴犹未。
却呼三翼舟，击汰舞绡翠。
苇蒲纷已扫，奁鑑莹新剂。
持此寿诸公，空缸一沉醉。
八月二十日与馆中同舍游西湖作·其四
作者：葛立方
朝代：宋
体裁：古风

下马冷泉亭，懿此丹壑幽。泓澄粲玉砾，半亩如泼油。岩岰起三板，轰雷溅涛头。向来澄止面，怒沫喧山丘。莫作动静观，止性元不流。
八月二十日與館中同舍遊西湖作·其一
作者：葛立方
朝代：宋

匏繫坐蝸舍，秋光只簷楹。
懸知西湖佳，頗困官事嬰。
今日復何日，綵舟天外橫。
木落山骨露，千螺倒澄瀛。
神仙勿浪求，玉京仍五城。
八月二十日與館中同舍遊西湖作·其三
作者：葛立方
朝代：宋

跨馬綠楊堤，左右臨無地。
鞭影墮清泚，烏帽入蒼翠。
老龍拏半空，九里作青吹。
聞聲類擊竹，心與景相值。
許由厭瓢鳴，渠未領真意。
八月二十日與館中同舍遊西湖作·其二
作者：葛立方
朝代：宋

繫舟孤山脚，曳杖聊意行。
三賢已仙去，丹青儼南榮。
由來作詩苦，鼎峙太瘦生。
碑板摘奇豔，銀鈎出金聲。
湖山久寂寥，誰能作斯人。
八月二十日與館中同舍遊西湖作·其五
作者：葛立方
朝代：宋

天竺古浮屠，孤雲一鳥徑。
去天真尺五，峻步欲乘興。
石壁半空立，略彴引危嶝。
山底禽銜花，石罅僧入定。
請從三昧起，林外有疏磬。
八月二十日與館中同舍遊西湖作·其六
作者：葛立方
朝代：宋

不障庾公塵，那有劉輿膩。
堂堂七丈夫，草木一臭味。
躋攀亦云足，賞適興猶未。
却呼三翼舟，擊汰舞綃翠。
葦蒲紛已掃，奩鑑瑩新劑。
持此壽諸公，空缸一沉醉。
八月二十日與館中同舍遊西湖作·其四
作者：葛立方
朝代：宋

下馬冷泉亭，懿此丹壑幽。
泓澄粲玉礫，半畝如潑油。
巖岰起三板，轟雷濺濤頭。
向來澄止面，怒沫喧山丘。
莫作動靜觀，止性元不流。
具上人以詩相別復和之
作者：葛立方
朝代：宋

鉢囊已解何山夏，千頃堂前又飽參。
仙裏未須求七七，禪中聊共說三三。
遠師今日宜同社，彌勒它年可共龕。
不見生公講經處，至今花雨落毿毿。
具上人以诗相别复和之
作者：葛立方
朝代：宋

钵囊已解何山夏，千顷堂前又饱参。仙里未须求七七，禅中聊共说三三。远师今日宜同社，弥勒它年可共龛。不见生公讲经处，至今花雨落毵毵。
具上人以诗相别复知之
作者：葛立方
朝代：宋

钵囊已妥何山夏，千顷堂前又饱参。仙裹未须求七七，禅中聊共说三三。远师今日宜同社，弥勒它年可共龛。不见生公讲经处，至今花雨落毵毵。
具上人以诗相别復和之
作者：葛立方
朝代：宋

钵囊已解何山夏，千顷堂前又饱参。
仙裏未须求七七，禅中聊共说三三。
远师今日宜同社，弥勒它年可共龛。
不见生公讲经处，至今花雨落毵毵。
冬至后雪
作者：葛立方
朝代：宋

客寐失通宵，寒声动泬寥。
云容颓玉宇，雪阵搅层霄。
点点楷灰落，亭亭柳絮飘。
文窗斜击纸，老树巧装条。
堕岭筛寒髻，凌波洒碧绡。
风狂初索索，雨细渐瀌瀌。
入酒应愁冻，当炉觉易消。
萧森声势密，飘瞥路岐遥。
蓑冷翁仍钓，山迷客罢樵。
裁纨铺缟素，修月屑琨瑶。
市小琼楼合，时和玉烛调。
三章歌睿制，五板贺寒朝。
吠犬惊南岭，骑馿忆灞桥。
终南忧压脑，少室衒齐腰。
嗟我星霜老，经时鬓髮凋。
摘蔬和冻煮，收叶带苏烧。
路滑难求马，衣单悔贳貂。
暖寒谁扫径，莫负紫金蕉。
冬至后雪
作者：葛立方
朝代：宋

客寐失通宵，寒声动泬寥。云容颓玉宇，雪阵搅层霄。点点楷灰落，亭亭柳絮飘。文窗斜击纸，老树巧装条。堕岭筛寒髻，凌波洒碧绡。风狂初索索，雨细渐瀌瀌。入酒应愁冻，当炉觉易消。萧森声势密，飘瞥路岐遥。蓑冷翁仍钓，山迷客罢樵。裁纨铺缟素，脩月屑琨瑶。市小琼楼合，时和玉烛调。三章歌睿制，五板贺寒朝。吠犬惊南岭，骑驴忆灞桥。终南忧压脑，少室衒齐腰。嗟我星霜老，经时鬓发凋。摘蔬和冻煮，收叶带苏烧。路滑难求马，衣单悔贳貂。暖寒谁扫径，莫负紫金蕉。
冬至后雪
作者：葛立方
朝代：宋

客寐失通宵，寒声动泬寥。云容颓玉宇，雪阵搅层霄。点点楷灰落，亭亭柳絮飘。文窗斜击纸，老树巧装条。堕领筛寒髻，凌波洒碧绡。风狂初索索，雨细渐漉漉。入酒应愁冻，当炉觉易消。萧森声势密，飘瞥路岐遥。蓑冷翁仍钓，山迷客罢樵。裁纫铺缟素，修月层琨瑶。市小琼楼合，时和玉烛调。三章歌睿制，五板贺寒朝。吠犬惊南岭，骑驴忆灞桥。终南忧压脑，少室炫齐腰。嗟我星霜老，经时鬓发凋。摘蔬和冻煮，收叶带苏烧。路滑难求马，衣单悔贳貂。暖寒谁扫径，莫负紫金蕉。
冬至小雨踏泥出謁
作者：葛立方
朝代：宋

葭灰動玉琯，絲雨慘良辰。
幽巷未通屐，高人猶墊巾。
底忙持爵里，衝冷候比隣。
猶勝邯鄲驛，燈前影伴身。
冬至小雨踏泥出谒
作者：葛立方
朝代：宋
体裁：五言律诗

葭灰动玉琯，丝雨惨良辰。幽巷未通屐，高人犹垫巾。底忙持爵里，冲冷候比邻。犹胜邯郸驿，灯前影伴身。
冬至小雨踏泥出谒
作者：葛立方
朝代：宋

葭灰动玉管，丝雨惨良辰。
幽巷未通屐，高人犹垫巾。
底忙持爵里，衝冷候比隣。
犹胜邯郸驿，灯前影伴身。
冬至後雪
作者：葛立方
朝代：宋

客寐失通宵，寒聲動泬寥。
雲容頹玉宇，雪陣攪層霄。
點點楷灰落，亭亭柳絮飄。
文窗斜擊紙，老樹巧裝條。
墮嶺篩寒髻，凌波洒碧綃。
風狂初索索，雨細漸瀌瀌。
入酒應愁凍，當爐覺易消。
蕭森聲勢密，飄瞥路岐遥。
蓑冷翁仍釣，山迷客罷樵。
裁紈鋪縞素，脩月屑琨瑶。
市小瓊樓合，時和玉燭調。
三章歌睿製，五板賀寒朝。
吠犬驚南嶺，騎馿憶灞橋。
終南憂壓腦，少室衒齊腰。
嗟我星霜老，經時鬢髮凋。
摘蔬和凍煮，收葉带蘇燒。
路滑難求馬，衣單悔貰貂。
暖寒誰掃徑，莫負紫金蕉。
减字木兰花·摇毫铸藻
作者：葛立方
朝代：宋

摇毫铸藻。
纵有微之应压倒。
万里鹏程。
南省今书淡墨名。
胪传丹陛。
月里桂花先着袂。
雁塔高题。
玉季巍科尚觉低。
减字木兰花·章甥筑地相望作
作者：葛立方
朝代：宋
体裁：词

张南周北。漫说清漳摇绀碧。何似幽栖。甥舅相望共一溪。璇题沙版。不用买邻糜百万。馀户增辉。庭列芝兰户戟枝。
减字木兰花（四侄过省候廷试席上作）
作者：葛立方
朝代：宋
体裁：词

摇毫铸藻。纵有微之应压倒。万里鹏程。南省今书淡墨名。胪传丹陛。月里桂花先著袂。雁塔高题。玉季巍科尚觉低。
减字木兰花（章甥筑地相望作）
作者：葛立方
朝代：宋
体裁：词

张南周北。谩说清漳摇绀碧。何似幽栖。甥舅相望共一溪。璇题沙版。不用买邻糜百万。余户增辉。庭列芝兰户戟枝。
十一月十日酒散已二鼓与千里步月因至水堂
作者：葛立方
朝代：宋

杖策踏霜月，满空烟雾浮。
苍颜酡蚊酒，黑帝避貂裘。
太液池台晚，广寒宫殿秋。
归来清耿耿，未省喘吴牛。
十一月十日酒散已二鼓与千里步月因至水堂
作者：葛立方
朝代：宋

梦入千家枕，寒声薄水堂。
溪山浑着月，梅竹半封霜。
夜榜响葭蒲，寒鱼跳石塘。
可怜清绝景，夜夜属渔郎。
十一月十日酒散已二鼓与千里步月因至水堂
作者：葛立方
朝代：宋

雪后泥方冻，酒阑寒少威。傍云生夜月，唤客出柴扉。篱败犬声合，街闲人影稀。石栏山几尺，暝霭只依依。梦入千家枕，寒声薄水堂。溪山浑著月，梅竹半封霜。夜榜响葭浦，寒鱼跳石塘。可怜清绝景，夜夜属渔郎。杖策踏霜月，满空烟雾浮。苍颜酡蚁酒，黑帝避貂裘。太液池台晚，广寒宫殿秋。归来清耿耿，未省喘吴牛。
十一月十日酒散已二鼓与千里步月因至水堂·其一
作者：葛立方
朝代：宋
体裁：五言律诗

雪后泥方冻，酒阑寒少威。傍云生夜月，唤客出柴扉。篱败犬声合，街闲人影稀。石栏山几尺，暝霭只依依。
十一月十日酒散已二鼓与千里步月因至水堂·其三
作者：葛立方
朝代：宋
体裁：五言律诗

杖策踏霜月，满空烟雾浮。苍颜酡蚁酒，黑帝避貂裘。太液池台晚，广寒宫殿秋。归来清耿耿，未省喘吴牛。
十一月十日酒散已二鼓与千里步月因至水堂·其二
作者：葛立方
朝代：宋

梦入千家枕，寒声薄水堂。
溪山浑着月，梅竹半封霜。
夜榜响葭浦，寒鱼跳石塘。
可怜清绝景，夜夜属渔郎。
十一月十日酒散已二鼓与千里步月因至水堂·其二
作者：葛立方
朝代：宋

梦入千家枕，寒声薄水堂。溪山浑著月，梅竹半封霜。夜榜响葭浦，寒鱼跳石塘。可怜清绝景，夜夜属渔郎。
十一月十日酒散已二鼓與千里步月因至水堂·其一
作者：葛立方
朝代：宋

雪後泥方凍，酒闌寒少威。
傍雲生夜月，喚客出柴扉。
籬敗犬聲合，街閑人影稀。
石欄山幾尺，暝靄只依依。
十一月十日酒散已二鼓與千里步月因至水堂·其三
作者：葛立方
朝代：宋

杖策踏霜月，滿空煙霧浮。
蒼顔酡蟻酒，黑帝避貂裘。
太液池臺晚，廣寒宮殿秋。
歸來清耿耿，未省喘吳牛。
十一月十日酒散已二鼓與千里步月因至水堂·其二
作者：葛立方
朝代：宋

夢入千家枕，寒聲薄水堂。
溪山渾著月，梅竹半封霜。
夜榜響葭浦，寒魚跳石塘。
可憐清絕景，夜夜屬漁郎。
十月十四夜三鼓壶天月佳甚以诗招道祖
作者：葛立方
朝代：宋

壶天有胜事，玉宇净纤埃。有意嚼复嚼，今宵来不来。山公须酩酊。令名莫咍台。明月隔溪共，只今肠九回。
十月十四夜三鼓壶天月色佳甚以诗招道祖
作者：葛立方
朝代：宋

壶天有胜事，玉宇净纤埃。有意嚼复嚼，今宵来不来。山公须酩酊，令史莫咍台。明月隔溪共，只今肠九回。
十月十四夜三鼓壶天月色佳甚以诗招道祖
作者：葛立方
朝代：宋

壶天有胜事，玉宇浄纤埃。
有意嚼復嚼，今宵来不来。
山公须酩酊，令史莫咍台。
明月隔溪共，只今肠九回。
十月十四夜三鼓壺天月色佳甚以詩招道祖
作者：葛立方
朝代：宋

壺天有勝事，玉宇浄纖埃。
有意嚼復嚼，今宵來不來。
山公須酩酊，令史莫咍臺。
明月隔溪共，只今腸九回。
卜算子
作者：葛立方
朝代：宋

嫋嫋水芝紅，脈脈蒹葭浦。淅淅西風淡淡煙，幾點疏疏雨。草草展杯觴，對此盈盈女。葉葉紅衣當酒船，細細流霞舉。
卜算子
作者：葛立方
朝代：宋

明鏡蓋紅蕖，軒戶臨煙渚。窣窣珠簾淡淡風，香裡開尊俎。莫把碧筒彎，恐帶荷心苦。喚我溪邊太乙舟，瀲灩盛芳醑。
卜算子 其一 赏荷以莲叶劝酒作
作者：葛立方
朝代：宋
体裁：词

明镜盖红蕖，轩户临烟渚。窣窣珠帘淡淡风，香里开樽俎。莫把碧筒弯，恐带荷心苦。唤我溪边太乙舟，潋滟盛芳醑。
卜算子·袅袅水芝红
作者：葛立方
朝代：宋
体裁：诗

袅袅水芝红，脉脉蒹葭浦。淅淅西风淡淡烟，几点疏疏雨。草草展杯觞，对此盈盈女。叶叶红衣当酒船，细细流霞举。
卜算子·袅袅水芝红
作者：葛立方
朝代：宋

袅袅水芝红，脉脉蒹葭逋。淅淅西风淡淡烟，几点疏疏雨。草草展杯觞，对此盈盈女。叶叶红衣当酒船，细细流霞举。
卜算子·赏荷以莲叶劝酒作
作者：葛立方
朝代：宋
体裁：词

明镜盖红蕖，轩户临烟渚。窣窣珠帘淡淡风，香里开尊俎。莫把碧筒弯，恐带荷心苦。唤我溪边太乙舟，潋滟盛芳醑。
卫卿叔自青旸寄诗一卷以饮酒果核殽味烹茶斋
作者：葛立方
朝代：宋

玉軑华芝今省方，西风索索吹繖黄。
汴京宫阙秋草长，望风屑涕心凄凉。
袭粲用命嗟何尝，义军谁是竹园娘。
黠羌何事追奔忙，大似浓薰返魂香。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报
作者：葛立方
朝代：宋

自叹杖头无孔方，头上貂蝉乏金黄。醉乡遥遥道路长，傲窗新酿汲新凉。指点银瓶难索尝，空教金缕唱秋娘。遥想玳席行觞忙，绣段装帘筛妙香。梦熟有时归故乡，赐我屈卮浇客肠。不堪羁寓天一方，无心佩紫兼怀黄。侍酒无由道路长，如意至今质西凉。箬溪竹叶傥许尝，艺色何须留窈娘。缅怀星郎抛令忙，席上微闻鸡舌香。支颐腾腾之醉乡，惟有曲生可娱肠。席中珍核来异方，乌椑正绿金枨黄。大谷消梨紫蒂长，蒲萄马乳堆西凉。深秋杨梅有何尝，罗浮定逢何二娘。洞庭霜橘苞苴忙，吴姬手擘三日香。可怜犹子留他乡，终日忍饥如龟肠。阔展食前一丈方，羔儿酿酒鹅儿黄。千里莼羹紫丝长，乳肫丰贮琉璃凉。䓑齑豆粥得并尝，尊前何用绿珠娘。貊炙羌煮庖厨忙，碗面浓封龙脑香。鲁卫勾吴莫誇乡，南北两烹慰中肠。客居贫病医无方，忍饥面作瞿昙黄。枫叶萧萧风阵长，东厢曝背资沧凉。邻家有酒难偷尝，草书正藉公孙娘。家家刈熟畦丁忙，有口不识云子香。令我驰神青旸乡，杯粟有时来实肠。金杯制宅初奠方，夏木阴阴啭鹂黄。紫丝步障百里长，鱼轩象服池阁凉。笙歌嘈杂闻未尝，何止一曲杜韦娘。珠屦玳簪迎送忙，罗帏绣幕围风香。须臾料理龙阳乡，木奴千头可充肠。灵芽胯底棋局方，茗碗班班金粟黄。食罢煮香消日长，莫遣姜盐资胃凉。廪君所嫉裴不尝，谁是纤纤捧碗娘。识取真腴那得忙，不是沙溪不入香。可须臾醉无何乡，甘脆肥浓能腐肠。纸窗蒲团竹几方，清晓聊翻经卷黄。禅心无累须眉长，坐回热恼生清凉。月六腥膻口不尝，眼静不觑登伽娘。名利从渠朝市忙，象口轻飘柏子香。菰莼大嚼蜻蛙乡，不教黎苋徒集肠。淮南空说枕中方，鬼物岂解为金黄。虎龙自卫策最长，身阅寒暑无炎凉。王母蟠桃端可尝，何必更值王卮娘。日月跳丸那觉忙，口中自有芝朮香。云装羽帔入仙乡，为公洗髓兼浣肠。玉轪华芝今省方，西风索索吹伞黄。汴京宫阙秋草长，望风屑涕心凄凉。袭粲用命嗟何尝，义军谁是竹园娘。黠羌何事追奔忙，大似浓薰返魂香。清跸何时还都乡，中兴慰我九回肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其一
作者：葛立方
朝代：宋

自叹杖头无孔方，头上貂蝉乏金黄。醉乡遥遥道路长，傲窗新酿汲新凉。指点银瓶难索尝，空教金缕唱秋娘。遥想玳席行觞忙，绣段装帘筛妙香。梦熟有时归故乡，赐我屈卮浇客肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其一
作者：葛立方
朝代：宋

自叹杖头无孔方，头上貂蝉乏金黄。
醉乡遥遥道路长，傲窗新酿汲新凉。
指点银瓶难索尝，空教金缕唱秋娘。
遥想玳席行觞忙，绣段装帘筛妙香。
梦熟有时归故乡，赐我屈巵浇客肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其一〇
作者：葛立方
朝代：宋

玉轪华芝今省方，西风索索吹伞黄。
汴京宫阙秋草长，望风屑涕心凄凉。
袭粲用命嗟何尝，义军谁是竹园娘。
黠羌何事追奔忙，大似浓熏返魂香。
清跸何时还都乡，中兴慰我九回肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其七
作者：葛立方
朝代：宋

灵芽胯底棋局方，茗碗班班金粟黄。食罢煮香消日长，莫遣姜盐资胃凉。廪君所嫉裴不尝，谁是纤纤捧碗娘。识取真腴那得忙，不是沙溪不入香。可须臾醉无何乡，甘脆肥浓能腐肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其七
作者：葛立方
朝代：宋

灵芽胯底棋局方，茗碗班班金粟黄。
食罢煮香消日长，莫遣姜盐资胃凉。
廪君所嫉裴不尝，谁是纤纤捧碗娘。
识取真腴那得忙，不是沙溪不入香。
可须臾醉无何乡，甘膬肥浓能腐肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其三
作者：葛立方
朝代：宋
体裁：古风

席中珍核来异方，乌椑正绿金枨黄。大谷消梨紫蒂长，蒲萄马乳堆西凉。深秋杨梅有何尝，罗浮定逢何二娘。洞庭霜橘苞苴忙，吴姬手擘三日香。可怜犹子留他乡，终日忍饥如龟肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其九
作者：葛立方
朝代：宋

淮南空说枕中方，鬼物岂解为金黄。虎龙自卫策最长，身阅寒暑无炎凉。王母蟠桃端可尝，何必更值王卮娘。日月跳丸那觉忙，口中自有芝朮香。云装羽帔入仙乡，为公洗髓兼浣肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其九
作者：葛立方
朝代：宋

淮南空说枕中方，鬼物岂解为金黄。
虎龙自卫策最长，身阅寒暑无炎凉。
王母蟠桃端可尝，何必更值王巵娘。
日月跳丸那觉忙，口中自有芝朮香。
云装羽帔入仙乡，为公洗髓兼浣肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其二
作者：葛立方
朝代：宋
体裁：古风

不堪羁寓天一方，无心佩紫兼怀黄。侍酒无由道路长，如意至今质西凉。箬溪竹叶傥许尝，艺色何须留窈娘。缅怀星郎抛令忙，席上微闻鸡舌香。支颐腾腾之醉乡，惟有曲生可娱肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其五
作者：葛立方
朝代：宋
体裁：古风

客居贫病医无方，忍饥面作瞿昙黄。枫叶萧萧风阵长，东厢曝背资沧凉。邻家有酒难偷尝，草书正藉公孙娘。家家刈熟畦丁忙，有口不识云子香。令我驰神青旸乡，杯粟有时来实肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其八
作者：葛立方
朝代：宋

纸窗蒲团竹几方，清晓聊翻经卷黄。禅心无累须眉长，坐回热恼生清凉。月六腥膻口不尝，眼静不觑登伽娘。名利从渠朝市忙，象口轻飘柏子香。菰莼大嚼蜻蛙乡，不教黎苋徒集肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其八
作者：葛立方
朝代：宋

纸窗蒲团竹几方，清晓聊翻经卷黄。
禅心无累鬚眉长，坐回热恼生清凉。
月六腥羶口不尝，眼静不觑登伽娘。
名利从渠朝市忙，象口轻飘柏子香。
菰莼大嚼蜻蛙乡，不教黎苋徒集肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其六
作者：葛立方
朝代：宋
体裁：古风

金杯制宅初奠方，夏木阴阴啭鹂黄。紫丝步障百里长，鱼轩象服池阁凉。笙歌嘈杂闻未尝，何止一曲杜韦娘。珠屦玳簪迎送忙，罗帏绣幕围风香。须臾料理龙阳乡，木奴千头可充肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其十
作者：葛立方
朝代：宋

玉轪华芝今省方，西风索索吹伞黄。汴京宫阙秋草长，望风屑涕心凄凉。袭粲用命嗟何尝，义军谁是竹园娘。黠羌何事追奔忙，大似浓薰返魂香。清跸何时还都乡，中兴慰我九回肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其四
作者：葛立方
朝代：宋

阔展食前一丈方，羔儿酿酒鹅儿黄。
千里莼羹紫丝长，乳肫丰贮琉璃凉。
䓑虀豆粥得并尝，尊前何用绿珠娘。
貊炙羌煮庖厨忙，碗面浓封龙脑香。
鲁卫勾吴莫夸乡，南北两烹慰中肠。
卫卿叔自青旸寄诗一卷以饮酒果核殽味烹茶斋戒清修伤时等为题皆纪一时之事凡十七首为报·其四
作者：葛立方
朝代：宋

阔展食前一丈方，羔儿酿酒鹅儿黄。千里莼羹紫丝长，乳肫丰贮琉璃凉。䓑齑豆粥得并尝，尊前何用绿珠娘。貊炙羌煮庖厨忙，碗面浓封龙脑香。鲁卫勾吴莫誇乡，南北两烹慰中肠。
周元举侍郎梅花次韵三首
作者：葛立方
朝代：宋

不随群卉艳阳天，几树孤芳玉涧前。陆凯何妨饷范晔，绿华端合伴羊权。忧虞莫问兵戈满，赏玩要须酒盏先。虽是广平心似铁，也应作赋咏蕃鲜。山村疑有散花天，五出琼瑶忽满前。闺女传香得韩寿，宫娥濡蜡照公权。赏心共付尊中美，索笑谁为席上先。它日成阴子如豆，不堪对酒割芳鲜。怪底穷冬凛冽天，一枝香艳媚尊前。未应黑帝专司杀，谁道青阳独斡权。冷伴素蟾斜弄影，轻飞么凤欲相先。坐中人是王夷甫，幽韵清标两斗鲜。
周元举侍郎梅花次韵三首
作者：葛立方
朝代：宋

不随群卉艳阳天，几树孤芳玉磵前。
陆凯何妨饷范晔，绿华端合伴羊权。
忧虞莫问兵戈满，赏玩要须酒盏先。
虽是广平心似铁，也应作赋咏蕃鲜。
周元举侍郎梅花次韵三首·其一
作者：葛立方
朝代：宋

不随羣卉艷阳天，几树孤芳玉磵前。
陆凯何妨饷范晔，绿华端合伴羊权。
忧虞莫问兵戈满，赏玩要须酒盏先。
虽是广平心似铁，也应作赋咏蕃鲜。
周元举侍郎梅花次韵三首·其一
作者：葛立方
朝代：宋

不随群卉艳阳天，几树孤芳玉涧前。陆凯何妨饷范晔，绿华端合伴羊权。忧虞莫问兵戈满，赏玩要须酒盏先。虽是广平心似铁，也应作赋咏蕃鲜。
周元举侍郎梅花次韵三首·其三
作者：葛立方
朝代：宋

怪底穷冬凛冽天，一枝香艳媚尊前。未应黑帝专司杀，谁道青阳独斡权。冷伴素蟾斜弄影，轻飞么凤欲相先。坐中人是王夷甫，幽韵清标两斗鲜。
周元举侍郎梅花次韵三首·其三
作者：葛立方
朝代：宋

怪底穷冬凛冽天，一枝香艷媚尊前。
未应黑帝专司杀，谁道青阳独斡权。
冷伴素蟾斜弄影，轻飞么凤欲相先。
坐中人是王夷甫，幽韵清标两斗鲜。
周元举侍郎梅花次韵三首·其二
作者：葛立方
朝代：宋
体裁：七言律诗

山村疑有散花天，五出琼瑶忽满前。闺女传香得韩寿，宫娥濡蜡照公权。赏心共付尊中美，索笑谁为席上先。它日成阴子如豆，不堪对酒割芳鲜。
周元举待制挽歌词
作者：葛立方
朝代：宋

平生器业负经纶，谁谓公才不秉钧。谠论十年持紫橐，仁声三郡驾朱轮。龟文岂是背无甲，驹隙俄惊岁在辰。宅夹清漳亲义重，佳城引脰涕沾巾。手开榛棘启云扃，淳古胸怀到大庭。坐脱老庞那问日，自铭小杜不占星。牛头吉兆空形梦，马鬣新封遽妥灵。謦欬从今成永诀，欲瞻遗像只丹青。
周元举待制挽歌词·其一
作者：葛立方
朝代：宋

平生器业负经纶，谁谓公才不秉钧。谠论十年持紫橐，仁声三郡驾朱轮。龟文岂是背无甲，驹隙俄惊岁在辰。宅夹清漳亲义重，佳城引脰涕沾巾。
周元举待制挽歌词·其一
作者：葛立方
朝代：宋

平生器业负经纶，谁谓公才不秉钧。
谠论十年持紫橐，仁声三郡驾朱轮。
龟文岂是背无甲，驹隙俄惊岁在辰。
宅夹清漳亲义重，佳城引脰涕霑巾。
周元举待制挽歌词·其二
作者：葛立方
朝代：宋
体裁：七言律诗

手开榛棘启云扃，淳古胸怀到大庭。坐脱老庞那问日，自铭小杜不占星。牛头吉兆空形梦，马鬣新封遽妥灵。謦欬从今成永诀，欲瞻遗像只丹青。
周元舉侍郎梅花次韵三首·其一
作者：葛立方
朝代：宋

不隨羣卉艷陽天，幾樹孤芳玉磵前。
陸凱何妨餉范曄，綠華端合伴羊權。
憂虞莫問兵戈滿，賞玩要須酒盞先。
雖是廣平心似鐵，也應作賦詠蕃鮮。
周元舉侍郎梅花次韵三首·其三
作者：葛立方
朝代：宋

怪底窮冬凜冽天，一枝香艷媚尊前。
未應黑帝專司殺，誰道青陽獨斡權。
冷伴素蟾斜弄影，輕飛么鳳欲相先。
坐中人是王夷甫，幽韵清標兩鬭鮮。
周元舉侍郎梅花次韵三首·其二
作者：葛立方
朝代：宋

山村疑有散花天，五出瓊瑶忽滿前。
閨女傳香得韓壽，宮娥濡蠟照公權。
賞心共付尊中美，索笑誰爲席上先。
它日成陰子如豆，不堪對酒割芳鮮。
周元舉待制挽歌詞·其一
作者：葛立方
朝代：宋

平生器業負經綸，誰謂公才不秉鈞。
讜論十年持紫橐，仁聲三郡駕朱輪。
龜文豈是背無甲，駒隙俄驚歲在辰。
宅夾清漳親義重，佳城引脰涕霑巾。
周元舉待制挽歌詞·其二
作者：葛立方
朝代：宋

手開榛棘啟雲扃，淳古胸懷到大庭。
坐脫老龐那問日，自銘小杜不占星。
牛頭吉兆空形夢，馬鬣新封遽妥靈。
謦欬從今成永訣，欲瞻遺像只丹青。
和卢叔才食蛹
作者：葛立方
朝代：宋

绿柘林中听晚缫，闻将煮蛹当持螯。何须有茧大如瓮，救得妻儿啼与号。开箔团团雪满床，桃浆洒尽煮兰汤。微躯分合葬君腹，报答君家三亩桑。
和卢叔才食蛹·其一
作者：葛立方
朝代：宋
体裁：七言绝句

绿柘林中听晚缫，闻将煮蛹当持螯。何须有茧大如瓮，救得妻儿啼与号。
和卢叔才食蛹·其二
作者：葛立方
朝代：宋
体裁：七言绝句

开箔团团雪满床，桃浆洒尽煮兰汤。微躯分合葬君腹，报答君家三亩桑。
和叔才餉酒
作者：葛立方
朝代：宋

百事不掛眼，一尊難暫忘。
伻來頒酒聖，客至引杯長。
桑落開新甕，崑崙接舊觴。
鵝兒黄液重，象鼻碧筩香。
銀海俄增量，金罌可配漿。
蟻浮甘瀲灧，石飲見溫良。
世事紛忘去，詩情合得嘗。
醉來庭宇眩，醒後竹陰凉。
釀鄙平原縣，鄰防吏部郎。
糟丘誠可老，不用爾殽將。
和叔才饷酒
作者：葛立方
朝代：宋

百事不挂眼，一尊难暂忘。伻来颁酒圣，客至引杯长。桑落开新瓮，昆仑接旧觞。鹅儿黄液重，象鼻碧筩香。银海俄增量，金罂可配浆。蚁浮甘潋滟，石饮见温良。世事纷忘去，诗情合得尝。醉来庭宇眩，醒后竹阴凉。酿鄙平原县，邻防吏部郎。糟丘诚可老，不用殽将。
和叔才饷酒
作者：葛立方
朝代：宋

百事不挂眼，一尊难暂忘。伻来颁酒圣，客至引杯长。桑落开新瓮，昆崙接旧觞。鹅儿黄液重，象鼻碧筒香。银海俄增量，金罂可配浆。蚁浮甘潋滟，石饮见温良。世事纷忘去，诗情合得尝。醉来庭宇眩，醒后竹阴凉。酿鄙平原县，邻防吏部郎。糟丘诚可老，不用尔殽将。
和叔才饷酒
作者：葛立方
朝代：宋

百事不挂眼，一尊难暂忘。
伻来颁酒圣，客至引杯长。
桑落开新瓮，昆崙接旧觞。
鹅儿黄液重，象鼻碧筩香。
银海俄增量，金罂可配浆。
蚁浮甘潋滟，石饮见温良。
世事纷忘去，诗情合得尝。
醉来庭宇眩，醒后竹阴凉。
酿鄙平原县，邻防吏部郎。
糟丘诚可老，不用尔殽将。
和新城旅店壁間韵
作者：葛立方
朝代：宋

我本臞山澤，冠裳絆此身。
平生只黄卷，晚歲誤朱輪。
妓舞山禽怪，騶呼疊穎嗔。
會當還此笏，不愧葛天民。
和新城旅店壁间韵
作者：葛立方
朝代：宋
体裁：五言律诗

我本臞山泽，冠裳绊此身。平生只黄卷，晚岁误朱轮。妓舞山禽怪，驺呼叠颖嗔。会当还此笏，不愧葛天民。
和新城旅店壁间韵
作者：葛立方
朝代：宋

我本臞山泽，冠裳绊此身。
平生只黄卷，晚岁误朱轮。
妓舞山禽怪，驺呼迭颖嗔。
会当还此笏，不愧葛天民。
和盧叔才食蛹·其一
作者：葛立方
朝代：宋

綠柘林中聽晚繅，聞將煮蛹當持螯。
何須有繭大如甕，救得妻兒啼與號。
和盧叔才食蛹·其二
作者：葛立方
朝代：宋

開箔團團雪滿床，桃漿灑盡煮蘭湯。
微軀分合葬君腹，報答君家三畝桑。
和道祖韵
作者：葛立方
朝代：宋

未落天狼未止戈，誰能頻擊唾壺歌。
弈棋聊欲消憂耳，飲酒無如作病何。
孫紹那憂卿太少，退之莫歎日無多。
菟裘已向菁山卜，從此棲遲到髮皤。
和道祖韵
作者：葛立方
朝代：宋
体裁：七言律诗

未落天狼未止戈，谁能频击唾壶歌。弈棋聊欲消忧耳，饮酒无如作病何。孙绍那忧卿太少，退之莫叹日无多。菟裘已向菁山卜，从此栖迟到发皤。
和道祖韵
作者：葛立方
朝代：宋

未落天狼未止戈，谁能频击唾壶歌。
弈棋聊欲消忧耳，饮酒无如作病何。
孙绍那忧卿太少，退之莫叹日无多。
菟裘已向菁山卜，从此栖迟到髮皤。
咏春申君二首
作者：葛立方
朝代：宋

朱英在楚强黄歇，黄歇如何弱李园。一旦棘门奇祸作，自诒伊戚向谁论。先秦岂谓嬴为吕，东晋那知马作牛。不悟春申亦如许，敢凭宫掖妻邪谋。
咏春申君二首·其一
作者：葛立方
朝代：宋
体裁：七言绝句

朱英在楚强黄歇，黄歇如何弱李园。一旦棘门奇祸作，自诒伊戚向谁论。
咏春申君二首·其二
作者：葛立方
朝代：宋
体裁：七言绝句

先秦岂谓嬴为吕，东晋那知马作牛。不悟春申亦如许，敢凭宫掖妻邪谋。
响应山
作者：葛立方
朝代：宋
体裁：七言律诗

一派寒滩度白云，几重危磴远红尘。奇礓烟合松筠古，绀殿香浮栋宇新。玉响碧潭鸣地籁，瀑垂苍岭挂天绅。潜虬未用升云去，乞取晴天畀散人。
喜侄郯登第
作者：葛立方
朝代：宋

飞铃走帜到金溪，喜子文闱预品题。名字巍峨光蕊榜，词章斐亹动文奎。阶梯已合婴儿梦，星斗先分天老题。后日胪传当第一，天伦科甲尚为低。
喜侄郯登第
作者：葛立方
朝代：宋

飞铃走帜到金溪，喜子文闱预品题。名字巍峨光蕊榜，词章斐亹动文奎。阶梯已合婴儿梦，星斗先分天走题。后日胪传当第一，天伦科甲尚为低。
喜侄郯登第
作者：葛立方
朝代：宋

飞铃走帜到金溪，喜子文闱预品题。
名字巍峩光蕊榜，词章斐亹动文奎。
阶梯已合婴儿梦，星斗先分天老题。
后日胪传当第一，天伦科甲尚为低。
喜姪郯登第
作者：葛立方
朝代：宋

飛鈴走幟到金溪，喜子文闈預品題。
名字巍峩光蕊榜，詞章斐亹動文奎。
階梯已合嬰兒夢，星斗先分天老題。
後日臚傳當第一，天倫科甲尚爲低。
喜子邲登第
作者：葛立方
朝代：宋

吾家五世十三人，况撷舟枝撼月轮。
庆历贤科开后裔，隆兴儒业继前尘。
泥金帖报家庭喜，烧尾筵张帝里春。
从此传蔗应未艾，桂香应已袭天伦。
喜子邲登第
作者：葛立方
朝代：宋
体裁：七言律诗

吾家五世十三人，竞撷丹枝撼月轮。庆历贤科开后裔，隆兴儒业继前尘。泥金帖报家庭喜，烧尾筵张帝里春。从此传芳应未艾，桂香应已袭天伦。
喜子邲登第
作者：葛立方
朝代：宋

吾家五世十三人，競擷丹枝撼月輪。
慶曆賢科開後裔，隆興儒業繼前塵。
泥金帖報家庭喜，燒尾筵張帝里春。
從此傳芳應未艾，桂香應已襲天倫。
四絕贈馬浩然法師·張道陵
作者：葛立方
朝代：宋

靈桃入手亦艱勤，正一門中僅策勳。
未說趙昇王長在，鵠鳴衣鉢已輸君。
四絕贈馬浩然法師·木公
作者：葛立方
朝代：宋

餐霞吸瀣炯方瞳，時著青裙拜木公。
玉女投壺天爲笑，却來綉嶺伴仙翁。
四絕贈馬浩然法師·李筌吳真君
作者：葛立方
朝代：宋

舊得陰符虎口巖，素書漆軸玉函緘。
君方濡筆書靈篆，已有飛來青鳥銜。
四絕贈馬浩然法師·魏伯陽
作者：葛立方
朝代：宋

丹成誰羨伯陽仙，白犬騰空恐浪傳。
未似尊師得丹訣，火毬吞吐葛山前。
四绝赠马浩然法师 其一 木公
作者：葛立方
朝代：宋

餐霞吸瀣炯方瞳，时著青裙拜木公。玉女投壶天为笑，却来绣岭伴仙翁。
四绝赠马浩然法师·张道陵
作者：葛立方
朝代：宋

灵桃入手亦艰勤，正一门中仅策勋。未说赵升王长在，鹄鸣衣钵已输君。
四绝赠马浩然法师·张道陵
作者：葛立方
朝代：宋

灵桃入手亦艰勤，正一门中仅策勋。
未说赵昇王长在，鹄鸣衣钵已输君。
四绝赠马浩然法师·木公
作者：葛立方
朝代：宋

餐霞吸瀣炯方瞳，时着青裙拜木公。
玉女投壶天为笑，却来绣岭伴仙翁。
四绝赠马浩然法师·木公
作者：葛立方
朝代：宋

餐霞吸瀣炯方瞳，时著青裙拜木公。玉女投壶天为笑，却来绣岭伴仙翁。丹成谁羡伯阳仙，白犬腾空恐浪传。未似尊师得丹诀，火毬吞吐葛山前。灵桃入手亦艰勤，正一门中仅策勋。未说赵升王长在，鹄鸣衣钵已输君。旧得阴符虎口岩，素书漆轴玉函缄。君方濡笔书灵篆，已有飞来青鸟衔。
四绝赠马浩然法师·李筌吴真君
作者：葛立方
朝代：宋
体裁：七言绝句

旧得阴符虎口岩，素书漆轴玉函缄。君方濡笔书灵篆，已有飞来青鸟衔。
四绝赠马浩然法师·魏伯阳
作者：葛立方
朝代：宋
体裁：七言绝句

丹成谁羡伯阳仙，白犬腾空恐浪传。未似尊师得丹诀，火毬吞吐葛山前。
四绝赠马浩然法师·魏伯阳
作者：葛立方
朝代：宋

丹成谁羡伯阳仙，白犬腾空恐浪传。
未似尊师得丹诀，火球吞吐葛山前。
园中新叠假山
作者：葛立方
朝代：宋

万花争放避强园，九仞功成对竹轩。
鳌负崇基凌象纬，虎蹲深径列儿孙。
栏雕结绿笼芳砌，树剪琉璃破绿痕。
水递畦丁飞瀑堕，烟吹童子乱云屯。
日晞绝顶金茎露，雨涨虚坳玉女盆。
只欠五城楼十二，便应人指是昆仑。
园中新迭假山
作者：葛立方
朝代：宋
体裁：七言排律

万花争放辟彊园，九仞功成对竹轩。鳌负崇基凌象纬，虎蹲深径列儿孙。栏雕结绿笼芳砌，树剪琉璃破绿痕。水递畦丁飞瀑堕，烟吹童子乱云屯。日晞绝顶金茎露，雨涨虚坳玉女盆。只欠五城楼十二，便应人指是昆崙。
園中新疊假山
作者：葛立方
朝代：宋

萬花爭放辟彊園，九仞功成對竹軒。
鼇負崇基凌象緯，虎蹲深徑列兒孫。
欄雕結綠籠芳砌，樹剪琉璃破綠痕。
水遞畦丁飛瀑墮，煙吹童子亂雲屯。
日晞絕頂金莖露，雨漲虛坳玉女盆。
只欠五城樓十二，便應人指是崑崙。
壽昌道中壁間有烏石寺詩和其韵
作者：葛立方
朝代：宋

鍾情翠巘倚崚嶒，付與芒鞋與瘦藤。
君賜一麾方作吏，天融萬壑却輸僧。
擬將矩矱追廉杜，未許機鋒嗣秀能。
投幘它年應未晚，與君曲室話三乘。
多丽·七夕游莲荡作
作者：葛立方
朝代：宋

破波光如镜，三翼轻舟。对雨馀、重岩叠嶂，何妨影堕清流。望芙蕖、渺然如海，张云锦、掩映汀洲。出水奇姿，凌波艳态，眼看□叶弄新秋。恍疑是、金沙池内，玉井认峰头。花深处，田田叶底，鱼戏龟游。正微凉、西风初度，一弯斜月如钩。想天津、鹊桥将驾，看宝奁、蛛网初抽。晒腹何堪，穿针无绪，不如溪上少淹留。竞笑语、追寻惟有，沈醉可忘忧。凭清唱，一声檀板，惊起沙鸥。
多丽·七夕游莲荡作
作者：葛立方
朝代：宋
体裁：词

破波光如镜，三翼轻舟。对雨馀、重岩叠嶂，何妨影堕清流。望芙蕖、渺然如海，张云锦、掩映汀洲。出水奇姿，凌波艳态，眼看□叶弄新秋。恍疑是、金沙池内，玉井认峰头。花深处，田田叶底，鱼戏龟游。
正微凉、西风初度，一弯斜月如钩。想天津、鹊桥将驾，看宝奁、蛛网初抽。晒腹何堪，穿针无绪，不如溪上少淹留。竞笑语、追寻惟有，沉醉可忘忧。凭清唱，一声檀板，惊起沙鸥。
多丽·七夕游莲荡作
作者：葛立方
朝代：宋
体裁：词

破波光如镜，三翼轻舟。对雨馀、重岩叠嶂，何妨影堕清流。望芙蕖、渺然如海，张云锦、掩映汀洲。出水奇姿，凌波艳态，眼看一叶弄新秋。恍疑是、金沙池内，玉井认峰头。花深处，田田叶底，鱼戏龟游。正微凉、西风初度，一弯斜月如钩。想天津、鹊桥将驾，看宝奁、蛛网初抽。晒腹何堪，穿针无绪，不如溪上少淹留。竞笑语、追寻惟有，沈醉可忘忧。凭清唱，一声檀板，惊起沙鸥。
多丽·破波光如镜
作者：葛立方
朝代：宋
体裁：词

破波光如镜，三翼轻舟。
对雨馀、重岩叠嶂，何妨影堕清流。
望芙蕖、渺然如海，张云锦、掩映汀洲。
出水奇姿，凌波艳态，眼看□叶弄新秋。
恍疑是、金沙池内，玉井认峰头。
花深处，田田叶底，鱼戏龟游。
正微凉、西风初度，一弯斜月如钩。
想天津、鹊桥将驾，看宝奁、蛛网初抽。
晒腹何勘，穿针无绪，不如溪上少淹留。
竞笑语、追寻惟有，沈醉可忘忧。
凭清唱，一声檀板，惊起沙鸥。
多丽（七夕游莲荡作）
作者：葛立方
朝代：宋

破波光如镜，三翼轻舟。对雨余、重岩叠嶂，何妨影堕清流。望芙蕖、渺然如海，张云锦、掩映汀洲。出水奇姿，凌波艳态，眼看□叶弄新秋。恍疑是、金沙池内，玉井认峰头。花深处，田田叶底，鱼戏龟游。正微凉、西风初度，一弯斜月如钩。想天津、鹊桥将驾，看宝奁、蛛网初抽。晒腹何堪，穿针无绪，不如溪上少淹留。竞笑语、追寻惟有，沈醉可忘忧。凭清唱，一声檀板，惊起沙鸥。
多丽（赏梅）
作者：葛立方
朝代：宋
体裁：词

冷云收，小园一段瑶芳。乍春来、未回穷腊，几枝开犯严霜。傍黄昏、暗香浮动，照清浅、疏影低昂。却月幽姿，含章媚态，姮娥姑射下仙乡。倚阑看、殷勤持酒，索笑也何妨。堪怜处，东君不管，独自凄凉。算何人、为伊销断，古今才子篇章。有西湖、赋诗处士，□东阁、年少台郎。驿使来时，吴王醉处，几番牵动广平肠。剩宴赏、微酸如豆，又是隔年长。高楼外，莫教羌管，吹堕寒香。
多麗
作者：葛立方
朝代：宋

冷雲收，小園一段瑤芳。乍春來、未回窮臘，幾枝開犯嚴霜。傍黃昏、暗香浮動，照清淺、疏影低昂。卻月幽姿，含章媚態，姮娥姑射下仙鄉。倚闌看、殷勤持酒，索笑也何妨。堪憐處，東君不管，獨自淒涼。算何人、為伊銷斷，古今才子篇章。有西湖、賦詩處士，□東閣、年少臺郎。驛使來時，吳王醉處，幾番牽動廣平腸。剩宴賞、微酸如豆，又是隔年長。高樓外，莫教羌管，吹墮寒香。
夜行船
作者：葛立方
朝代：宋

百尺雕堂懸蜀繡。珠簾外、玉闌瓊甃。調鼎名家，吹簫賢胄，新卜鳳皇佳繇。銀葉添香香滿袖。滿金盃、壽君芳酒。喜動蟾宮，祥生熊帳，應在細君歸後。
夜行船·章甥婚席间作
作者：葛立方
朝代：宋
体裁：词

百尺雕堂悬蜀绣。珠帘外、玉阑琼甃。调鼎名家，吹箫贤胄，新卜凤凰佳繇。银叶添香香满袖。满金杯、寿君芳酒。喜动蟾宫，祥生熊帐，应在细君归后。
夜行船·章甥婚席间作
作者：葛立方
朝代：宋
体裁：词

百尺雕堂悬蜀绣。珠帘外、玉阑琼甃。调鼎名家，吹箫贤胄，新卜凤皇佳繇。银叶添香香满袖。满金杯、寿君芳酒。喜动蟾宫，祥生熊帐，应在细君归后。
夜行船（章甥婚席间作）
作者：葛立方
朝代：宋
体裁：词

百尺雕堂悬蜀绣。珠帘外、玉阑琼甃。调鼎名家，吹箫贤胄，新卜凤皇佳繇。银叶添香香满袖。满金杯、寿君芳酒。喜动蟾宫，祥生态帐，应在细君归后。
大人游千金访张仲宗以守舍不得侍行用仲宗韵二首
作者：葛立方
朝代：宋

古寺依烟艇，一篙春水深。石坛幡转影，玉殿磬流音。客有张公子，僧皆支道林。行行云水窟，幽梦渺难寻。闻道千金好，幽人已奠居。森森松绕寺，㶁㶁水循渠。旅泊未妨酒，长饥犹著书。谪仙诗酒地，今尚指匡庐。
大人游千金访张仲宗以守舍不得侍行用仲宗韵二首·其一
作者：葛立方
朝代：宋
体裁：五言律诗

古寺依烟艇，一篙春水深。石坛幡转影，玉殿磬流音。客有张公子，僧皆支道林。行行云水窟，幽梦渺难寻。
大人游千金访张仲宗以守舍不得侍行用仲宗韵二首·其二
作者：葛立方
朝代：宋

闻道千金好，幽人已奠居。
森森松绕寺，㶁㶁水循渠。
旅泊未妨酒，长饥犹着书。
谪仙诗酒地，今尚指匡庐。
大人游千金访张仲宗以守舍不得侍行用仲宗韵二首·其二
作者：葛立方
朝代：宋

闻道千金好，幽人已奠居。森森松绕寺，㶁㶁水循渠。旅泊未妨酒，长饥犹著书。谪仙诗酒地，今尚指匡庐。
大人筑室将毕道祖亦作宅基治园作四诗示道祖
作者：葛立方
朝代：宋

两第屹相向，幽园卑辟强。
君方林上坞，吾亦沼横洋，
凿翠辟窗户，入天栖栋梁。
东屯寒月夜，老杜只茅堂。
大人筑室将毕道祖亦作宅基治园作四诗示道祖
作者：葛立方
朝代：宋

习隐肯回驾，求荣难着鞭。有心营绿野，无梦到凌烟。盏斝花开裹，檐楹雁落边。冰清仍玉润，共此一山川。
大人筑室将毕道祖亦作宅基治园作四诗示道祖
作者：葛立方
朝代：宋

习隐肯回驾，求荣难著鞭。有心营绿野，无梦到凌烟。盏斝花开里，檐楹雁落边。冰清仍玉润，共此一山川。蓬转欣小定，泛金非我乡。买田无好畤，共宅有清漳。菱罢水天接，风来花草香。邗沟风月地，怊怅隔参商。两第屹相向，幽园卑辟彊。君方林上坞，吾亦沼横洋。凿翠辟窗户，入天栖栋梁。东屯寒月夜，老杜只茅堂。世事只如许，幽居诚乐哉。报安知楚竹，索笑得江梅。岸放平湖入，窗邀远岫来。两家车马地，莫遣染苍苔。
大人筑室将毕道祖亦作宅基治园作四诗示道祖
作者：葛立方
朝代：宋

蓬转欣小定，泛金非我乡。
买田无好峙，共宅有清漳。
菱罢水天接，风来花草香。
邗沟风月地，怊怅隔参商。
大人筑室将毕道祖亦作宅基治园作四诗示道祖·其一
作者：葛立方
朝代：宋

习隐肯回驾，求荣难著鞭。有心营绿野，无梦到凌烟。盏斝花开里，檐楹雁落边。冰清仍玉润，共此一山川。
大人筑室将毕道祖亦作宅基治园作四诗示道祖·其一
作者：葛立方
朝代：宋

习隠肯回驾，求荣难着鞭。
有心营绿野，无梦到凌烟。
盏斝花开裏，檐楹雁落边。
冰清仍玉润，共此一山川。
大人筑室将毕道祖亦作宅基治园作四诗示道祖·其三
作者：葛立方
朝代：宋

两第屹相向，幽园卑辟彊。君方林上坞，吾亦沼横洋。凿翠辟窗户，入天栖栋梁。东屯寒月夜，老杜只茅堂。
大人筑室将毕道祖亦作宅基治园作四诗示道祖·其三
作者：葛立方
朝代：宋

两第屹相向，幽园卑辟彊。
君方林上坞，吾亦沼横洋。
凿翠闢窗户，入天栖栋梁。
东屯寒月夜，老杜只茅堂。
大人筑室将毕道祖亦作宅基治园作四诗示道祖·其二
作者：葛立方
朝代：宋
体裁：五言律诗

蓬转欣小定，泛金非我乡。买田无好畤，共宅有清漳。菱罢水天接，风来花草香。邗沟风月地，怊怅隔参商。
大人筑室将毕道祖亦作宅基治园作四诗示道祖·其四
作者：葛立方
朝代：宋
体裁：五言律诗

世事只如许，幽居诚乐哉。报安知楚竹，索笑得江梅。岸放平湖入，窗邀远岫来。两家车马地，莫遣染苍苔。
大人築室將畢道祖亦作宅基治園作四詩示道祖·其一
作者：葛立方
朝代：宋

習隠肯回駕，求榮難著鞭。
有心營綠野，無夢到凌煙。
盞斝花開裏，簷楹雁落邊。
冰清仍玉潤，共此一山川。
大人築室將畢道祖亦作宅基治園作四詩示道祖·其三
作者：葛立方
朝代：宋

兩第屹相向，幽園卑辟彊。
君方林上塢，吾亦沼橫洋。
鑿翠闢窗戶，入天棲棟梁。
東屯寒月夜，老杜只茅堂。
大人築室將畢道祖亦作宅基治園作四詩示道祖·其二
作者：葛立方
朝代：宋

蓬轉欣小定，泛金非我鄉。
買田無好畤，共宅有清漳。
菱罷水天接，風來花草香。
邗溝風月地，怊悵隔參商。
大人築室將畢道祖亦作宅基治園作四詩示道祖·其四
作者：葛立方
朝代：宋

世事只如許，幽居誠樂哉。
報安知楚竹，索笑得江梅。
岸放平湖入，窗邀遠岫來。
兩家車馬地，莫遣染蒼苔。
大人遊千金訪張仲宗以守舍不得侍行用仲宗韵二首·其一
作者：葛立方
朝代：宋

古寺依煙艇，一篙春水深。
石壇幡轉影，玉殿磬流音。
客有張公子，僧皆支道林。
行行雲水窟，幽夢渺難尋。
大人遊千金訪張仲宗以守舍不得侍行用仲宗韵二首·其二
作者：葛立方
朝代：宋

聞道千金好，幽人已奠居。
森森松繞寺，㶁㶁水循渠。
旅泊未妨酒，長饑猶著書。
謫仙詩酒地，今尚指匡廬。
大雄寺陈朝桧
作者：葛立方
朝代：宋

老桧盘拏古殿春，空庭坐阅几朝曛。
根株横裂可寻蚁，枝叶倒垂犹拂云。
求福端同木居士，出灵那效柳将军。
黄奴已毙韩擒虎，独有兹材贷斧斤。
大雄寺陈朝桧
作者：葛立方
朝代：宋

老桧盘拿古殿春，空庭坐阅几朝曛。根株横裂可寻蚁，枝叶倒垂犹拂云。求福端同木居士，出灵那效柳将军。黄奴已毙韩擒虎，独有兹材贷斧斤。
大雄寺陈朝桧
作者：葛立方
朝代：宋

老桧盘拿古殿春，空庭坐阅几朝曛。根株横裂可寻蚊，枝叶倒垂犹拂云。求福端同木居士，出灵那效柳将军。黄奴已毙韩擒虎，独有兹材贷斧斤。
大雄寺陳朝檜
作者：葛立方
朝代：宋

老檜盤拏古殿春，空庭坐閲幾朝曛。
根株橫裂可尋蟻，枝葉倒垂猶拂雲。
求福端同木居士，出靈那效柳將軍。
黄奴已斃韓擒虎，獨有茲材貸斧斤。
天宝三绝
作者：葛立方
朝代：宋

凝碧池头弦管声，秋槐落叶若为情。王维空咏朝天句，谁似当年雷海青。翠辇重登勤政楼，红桃依旧唱凉州。但知玉笛传佳曲，不记铃声动客愁。綷縩黄裙堕游水，斓斑锦袜委嵬山。臂环留得知何用，羞杀新丰谢阿蛮。
天宝三绝·其一
作者：葛立方
朝代：宋
体裁：七言绝句

凝碧池头弦管声，秋槐落叶若为情。王维空咏朝天句，谁似当年雷海青。
天宝三绝·其三
作者：葛立方
朝代：宋
体裁：七言绝句

綷縩黄裙堕游水，斓斑锦袜委嵬山。臂环留得知何用，羞杀新丰谢阿蛮。
天宝三绝·其二
作者：葛立方
朝代：宋
体裁：七言绝句

翠辇重登勤政楼，红桃依旧唱凉州。但知玉笛传佳曲，不记铃声动客愁。
天寶三絕·其一
作者：葛立方
朝代：宋

凝碧池頭弦管聲，秋槐落葉若爲情。
王維空詠朝天句，誰似當年雷海青。
天寶三絕·其三
作者：葛立方
朝代：宋

綷縩黄裙墮遊水，斕斑錦襪委嵬山。
臂環留得知何用，羞殺新豐謝阿蠻。
天寶三絕·其二
作者：葛立方
朝代：宋

翠輦重登勤政樓，紅桃依舊唱凉州。
但知玉笛傳佳曲，不記鈴聲動客愁。
天游以前韵賦雪詩走筆和
作者：葛立方
朝代：宋

剪水飛花下玉墀，駝裘忍凍一窺之。
寒侵鑿落豪呼酒，冰合陶泓懶賦詩。
嵩嶺齊腰緣個事，剡谿鼓棹欲何規。
唯欣嗣歲千倉積，玉燭調和運四時。
天游以前韵赋雪诗走笔和
作者：葛立方
朝代：宋
体裁：七言律诗

剪水飞花下玉墀，驼裘忍冻一窥之。寒侵凿落豪呼酒，冰合陶泓懒赋诗。嵩岭齐腰缘个事，剡溪鼓棹欲何规。唯欣嗣岁千仓积，玉烛调和运四时。
奉祠太一
作者：葛立方
朝代：宋

冬冬鼛鼓不勤民，幻出琳宫远世尘。风咽呗声金殿邃，日移幡影石坛新。云軿摇曳来三境，雾帐凄迷妥十神。堪笑茂陵成左计，虚将枣脯候秋春。
奉祠太一
作者：葛立方
朝代：宋

鼕鼕鼛鼓不勤民，幻出琳宫远世尘。风咽呗声金殿邃，日移幡影石坛新。云軿摇曳来三境，雾帐凄迷妥十神。堪笑茂陵成左计，虚将枣脯候秋春。
奉祠太一
作者：葛立方
朝代：宋

鼕鼕鼛鼓不勤民，幻出琳宮遠世塵。
風咽唄聲金殿邃，日移幡影石壇新。
雲軿摇曳來三境，霧帳淒迷妥十神。
堪笑茂陵成左計，虛將棗脯候秋春。
好事近
作者：葛立方
朝代：宋

幾騎漢旌回，喜動滿川花木。遙睇清淮古岸，散離愁千斛。煙籠沙嘴定連艘，鵲腳蘸波綠。歸話隔年心事，秉夜闌銀燭。
好事近
作者：葛立方
朝代：宋

歸日指清明，肯把話言輕食。已是飛花時候，賴東風無力。青帘沽酒送春歸，莫惜萬金擲。屈指明年春事，有紅梅訊息。
好事近·几骑汉旌回
作者：葛立方
朝代：宋
体裁：词

几骑汉旌回，喜动满川花木。遥睇清淮古岸，散离愁千斛。烟笼沙嘴定连艘，鹊脚蘸波绿。归话隔年心事，秉夜阑银烛。
好事近（和子直惜春）
作者：葛立方
朝代：宋
体裁：词

归日指清明，肯把话言轻食。已是飞花时候，赖东风无力。青帘沽酒送春归，莫惜万金掷。屈指明年春事，有红梅消息。
好事近（归有期作）
作者：葛立方
朝代：宋

几骑汉旌回，喜动满川花木。遥睇清淮古岸，散离愁千斛。烟笼沙嘴定连艘。鹊脚蘸波绿。归话隔年心事，秉夜阑银烛。
子直画屏求题诗·张禹受经
作者：葛立方
朝代：宋
体裁：七言绝句

谈经难并绮罗边，先圣微言可浪传。四海儒生知败绩，后堂何怯一彭宣。
子直画屏求题诗·杜牧之水嬉
作者：葛立方
朝代：宋

翚飞华屋浸涟漪，曼衍鱼龙看水嬉。自是翻阶恋红叶，哦诗莫恨十年迟。
子直画屏求题诗·杜牧之水嬉
作者：葛立方
朝代：宋
体裁：七言绝句

翚飞华屋浸涟漪，曼衍鱼龙看水嬉。自是翻阶恋红药，哦诗莫恨十年迟。
子直画屏求题诗·裴休乞食歌姬院
作者：葛立方
朝代：宋

一从黄檗逗真机，瞥地回光更不疑。著脚洞房犹乞食，那知罗刹是歌姬。
子直画屏求题诗·裴休乞食歌姬院
作者：葛立方
朝代：宋

一从黄蘖逗真机，瞥地回光更不疑。着脚洞房犹乞食，那知罗刹是歌姬。
子直画屏求题诗·裴休乞食歌姬院
作者：葛立方
朝代：宋

一从黄蘗逗真机，瞥地回光更不疑。
着脚洞房犹乞食，那知罗剎是歌姬。
子直画屏求题诗·谢安东山
作者：葛立方
朝代：宋
体裁：七言绝句

人间钟鼎与山林，出处由来异此心。既是东山成雅趣，底须捉鼻更微吟。
子直画屏求题诗·谢安东山
作者：葛立方
朝代：宋

人间锺鼎与山林，出处由来异此心。既是东山成雅趣，底须捉鼻更微吟。